cyanic-selkie/wikianc huggingface dataset:
ബ്ലഡി സാറ്റർഡേ (ഫോട്ടോഗ്രാഫ്)
ബോംബ് സ്‌ഫോടനം നടത്തിയ സൗത്ത് സ്റ്റേഷന്റെ ഐമോ ന്യൂസ്‌റീൽ ക്യാമറ ഉപയോഗിച്ച് വോംഗ് ഷൂട്ട് ചെയ്തു. ഒപ്പം ലൈക ക്യാമറയ്‌ക്കൊപ്പം നിരവധി സ്റ്റിൽ ഫോട്ടോകളും എടുത്തു. ലൈക്കയിൽ നിന്ന് എടുത്ത പ്രസിദ്ധമായ പല ചിത്രങ്ങളുടെയും സ്റ്റിൽ ഇമേജിന്റെ പേര് പരാമർശിക്കുന്നില്ല. പകരം, അതിന്റെ വിഷ്വൽ ഘടകങ്ങൾ വിവരിക്കുന്നു. ഈ ചിത്രത്തിനെ അമ്മയില്ലാത്ത ചൈനീസ് ബേബി, ചൈനീസ് ബേബി, ഷാങ്ഹായ് റെയിൽ‌വേ സ്റ്റേഷനിലെ ബേബി എന്നും വിളിക്കുന്നു. ഇത് അരങ്ങ് ചിത്രമെന്ന് വാദിച്ച ജാപ്പനീസ് ദേശീയവാദികൾ ഈ ഫോട്ടോയെ ആക്ഷേപിച്ചു.
അവലംബം
വർഗ്ഗം:ചൈനയുടെ ചരിത്രം വർഗ്ഗം:ഫോട്ടോഗ്രാഫുകൾ
വോൾഗോഗ്രാഡ്
റഷ്യയിലെ വോൾഗോഗ്രാഡ് ഒബ്ലാസ്റ്റിന്റെ തലസ്ഥാനമാണ്‌ വോൾഗോഗ്രാഡ് (Volgograd, ; Волгогра́д), നേരത്തെ ത്സാരിറ്റ്സിൻ (Tsaritsyn ), 1589–1925, സ്റ്റാലിൻഗ്രാഡ്  ( Stalingrad ;   1925–1961. ) വോൾഗ നദിയുടെ പടിഞ്ഞാറേ തീരത്തായാണ്‌ ഈ നഗരം സ്ഥിതിചെയ്യുന്നത്. ഇവിടെ നടന്ന സ്റ്റാലിൻഗ്രാഡ് യുദ്ധം രണ്ടാം ലോക മഹായുദ്ധകാലത്തിലെ ഏറ്റവും രക്തരൂക്ഷിതമായ യുദ്ധങ്ങളിൽ ഒന്നായിരുന്നു.
അവലംബം
വർഗ്ഗം:റഷ്യയിലെ നഗരങ്ങൾ
ത്രൊഫിം ലിസെൻകോ
ഒരു സോവ്യറ്റ് ജീവശാസ്ത്രജ്ഞനും യുക്രൈൻ വംശജനായ കൃഷിവിദ്യാശാസ്ത്ര വിദഗ്ദ്ധനുമായിരുന്നു ത്രൊഫിം ലിസെൻകോ (29 September [O.S. 17 September] 1898 – 20 November 1976).മെൻഡലിയൻ ജനിതക ശാസ്ത്രത്തെ തള്ളിക്കളഞ്ഞ അദ്ദേഹം റഷ്യൻ ഹോറ്റികൾച്ചറിസ്റ്റ് ഇവാൻ വ്ലാജിമറോവിച്ച് മിചുരിന്റെ സിദ്ധാന്തങ്ങളെ പിൻപറ്റി. ലിസെൻകോയിസം എന്നറിയപ്പെട്ടിരുന്ന അദ്ദേഹത്തിന്റെ ചിന്താപദ്ധതി അശാസ്ത്രീയമോ അർദ്ധശാസ്ത്രമോ ആണെന്ന് പിന്നീട് തെളിയിക്കപ്പെട്ടു.
അവലംബം
വർഗ്ഗം:റഷ്യൻ സസ്യശാസ്ത്രജ്ഞർ വർഗ്ഗം:1898-ൽ ജനിച്ചവർ
ചപ്പാഡ ഡയമണ്ടിന ദേശീയോദ്യാനം
ചപ്പാഡ ഡയമണ്ടിന ദേശീയോദ്യാനം (പോർച്ചുഗീസ്: Parque Nacional da Chapada Diamantina) ബ്രസീലിലെ ബാഹിയ സംസ്ഥാനത്തെ ചപ്പാഡ ഡയമണ്ടിന മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പരുക്കൻ ഭൂപ്രകൃതിയായ ഇവിടെ, പ്രധാനമായും കാറ്റിങ്ക ബയോമിൽ കാണപ്പെടുന്ന തരം സസ്യജാലങ്ങളാൽ ആവൃതമാണ്.
സ്ഥാനം
കാറ്റിങ്ക ബോയമിലുള്ള ഈ ദേശീയോദ്യാനം 152,142 ഹെക്ടർ (375,950 ഏക്കർ) പ്രദേശത്തു വ്യാപിച്ചു കിടക്കുന്നു. 1985 സെപ്റ്റംബർ 17 ലെ സർക്കാർ ഉത്തരവു നമ്പർ 91.655 പ്രകാരം രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണം നിർവ്വഹിക്കുന്നത് ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവർസിറ്റി കൺസർവേഷനാണ്. ബാഹിയ സംസ്ഥാനത്തെ പാൽമെയ്റാസ്, മുക്കുഗെ, ലെൻകോയിസ്, ഇബിക്കോവാറ, ആൻഡറൈ തുടങ്ങിയ മുനിസിപ്പാലിറ്റികളുടെ ഭാഗങ്ങൾ ഈ ദേശീയോദ്യാനത്തിനുള്ളിലായി വരുന്നു.
സെൻട്രൽ ബാഹിയയിലെ ചപ്പാട ഡയാമണ്ടിനയെന്ന പേരിലറിയപ്പെടുന്നതും 41,751 ചതുരശ്ര കിലോമീറ്റർ (16,120 ച മൈൽ) വിസ്തൃതിയുള്ളതുമായ കിഴുക്കാംതൂക്കായ പാറക്കെട്ടുകളാൽ ചുറ്റപ്പെട്ട ഒരു പീഠഭൂമിയിലാണ് ഈ ദേശീയോദ്യാനം നിലനിൽക്കുന്നത്. പീഠഭൂമിയുടെ ഉയരം സാധാരണയായി 500 മുതൽ 1,000 മീറ്ററിൽ (1,600 മുതൽ 3,300 അടി വരെ) വ്യത്യാസപ്പെട്ടിരിക്കുന്നു.കൂടുതൽ പർവത പ്രകൃതിയുള്ള പ്രദേശങ്ങളിൽ 1,600 മുതൽ 1,800 മീറ്റർ വരെ (5,200 മുതൽ 5,900 അടി വരെ) ഉയരമുള്ള നിരവധി കൊടുമുടികളും 2000 മീറ്ററിലധികം ഉയരമുള്ള (6,600 അടി) ഏതാനും കൊടുമുടികളും സ്ഥിതിചെയ്യുന്നു. ഈ പീഠഭൂമിയുടെ ഒരു വശം സാവോ ഫ്രാൻസിസ്കോ നദിയുടെയും മറുവശം ഡെ കോണ്ടാസ്, പരാഗ്വാക്കു നദികളുടേയും നീർത്തടപ്രദേശമായി വർത്തിക്കുന്നു. പീഠഭൂമിയുടെ കിഴക്കുദിക്കിലായി, മടക്കുകളോടുകൂടിയതും അതീവ ദ്രവീകരണപ്രവണതയുള്ള നിരവധി എടുപ്പുകൾ നിലനിൽക്കുന്നതുമായ പരുക്കൻ സിൻകോറ റേഞ്ചിലാണ് ഈ ദേശീയോദ്യാനത്തിൻറെ സ്ഥാനം. ഈ പർവ്വതനിര വടക്കുനിന്നു തേക്കേ ദിക്കിലേയ്ക്ക് ഏകദേശം 25 കിലോമീറ്റർ വീതിയിൽ (16 മൈൽ) ദീർഘിച്ചുകിടക്കുന്നു. സംസ്ഥാനത്തെ ഏറ്റവും ഉയരം കൂടിയതും 2,036 മീറ്റർ (6,680 അടി) ഉയരമുളളതുമായ പ്രദേശമായ പികോ ഡൊ ബാർബഡൊ ഈ ദേശീയോദ്യാനത്തിനുള്ളിലാണ്. ഈ പർവ്വതനിരയിൽനിന്ന് സ്വർണ്ണം, വൈരക്കല്ലുകൾ എന്നിവ കണ്ടെടുക്കപ്പെട്ടിട്ടുണ്ട്.
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
ദർശനം (ചലച്ചിത്രം)
മദർ ഇൻഡ്യ പ്രൊഡക്ഷന്റെ ബാനറിൽ ജോർജ്ജ് നിർമിച്ച മലയാളചലച്ചിത്രമാണ് ദർശനം. തിരുമേനി പിക്ചേഴ്സ് വിതരണ നടത്തിയ ഈ ചിത്രം 1973 ജൂലൈ 07-ന് പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾ വർഗ്ഗം:രവികിരൺ ചിതസംയോജനം ചെയ്ത ചലച്ചിത്രങ്ങൾഅശോക് കുമാർ ഛായാഗ്രഹണം ചെയ്ത ചലച്ചിത്രങ്ങൾവർഗ്ഗം: വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
ദ ലാമെന്റേബിൾ ജേർണി ഓഫ് ഒമഹ ബിഗെലോ ഇൻ ടു ദ ഇമ്പേനട്രബിൾ ലോയിസെയിഡ ജംഗിൾ
ദ ലാമെന്റേബിൾ ജേർണി ഓഫ് ഒമഹ ബിഗെലോ ഇൻ ടു ദ ഇമ്പേനട്രബിൾ ലോയിസെയിഡ ജംഗിൾ എഡ്ഗാർഡോ വേഗ യുങ്കെ 2004 ൽ എഴുതിയ നോവൽ ആണ്. ഒമഹ ബിഗെലോ എന്ന 35 വയസ്സുള്ള, ജീവിതത്തിൽ പരാജയങ്ങൾ മാത്രം നേരിട്ട, ജനിതകവൈകല്യമുള്ള ഒരാളുടെ കഥയാണ്. കിൻകോയിലെ(ഫെഡ് എക്സ് ഓഫീസ്) തന്റെ ജോലിയിൽ നിന്നും അടുത്തയിടെ പുറത്താക്കപ്പെട്ട ബിഗെലോ ന്യൂ യോർക്കിലെ ലോവർ ഈസ്റ്റ് സൈഡിലെ ഏതോ ഒരു തെരുവിൽ വെച്ച് 15 വയസ്സുമാത്രം പ്രായമുള്ള മാരുക്വീറ്റ സാൽസിപ്യൂഡെസയുമായെ കണ്ടുമുട്ടുകയും അവളുമായി അടുപ്പത്തിലാകുകയും ചെയ്യുന്നു. പ്യൂർട്ടോ റിക്ക കാരിയായ അവളും അമ്മയും ആഭിചാരകക്രിയകൾ ചെയ്യുന്നവരാണ്. അമ്മ അയാൾക്ക് വേണ്ടി "വികസിപ്പിയ്ക്കാനുള്ള ആഭിചാരം" നടത്തി. തൽഫലമായി അയാൾ സ്ഥിരപരാജിതൻ എന്ന നിലയിൽ നിന്നും എന്തും നേടിയെടുക്കാൻ കഴിയുന്നവൻ എന്ന നിലയിലേയ്ക്ക് മാറി. സ്ത്രീവിഷയങ്ങളിൽ അയാൾക്ക് വിജയങ്ങൾ വന്നുതുടങ്ങുന്നു. തുടർന്നുള്ള കഥാവതരണം മാജിക്കൽ റിയലിസത്തിൽ ഊന്നിയതും കൂടുതൽ രതിസന്ദർഭങ്ങൾ ഉള്ളതുമാണ്.
കഥാഖ്യാനത്തിൽ പലപ്പോഴും നോവലിസ്റ്റിന്റെ സ്വന്തം അഭിപ്രായങ്ങൾ വിവരണരൂപത്തിൽത്തന്നെ പ്രത്യക്ഷപ്പെടുന്നുണ്ട്. ബെയ്‌സ്ബോൾ, വംശീയമായ അകറ്റിനിർത്തൽ, വംശീയത, അമേരിക്കയുടെ യുദ്ധക്കൊതി തുടങ്ങിയവയൊക്കെയാണ് ഇത്തരം വിവരങ്ങളുടെ വിഷയങ്ങൾ.
"ലോവർ ഈസ്റ്റ് സൈഡ്" എന്നതിന്റെ ന്യൂയോറികൻ (Nuyorican) ഉച്ചാരണമാണ് നോവലിന്റ പേരിലെ "ലോയിസെയിഡ" എന്ന വാക്ക്.
സ്വീകരണം
പൊതുവെ നോവലിനെപ്പറ്റി നല്ല അഭിപ്രായമാണ്. എന്നാൽ ചില നിരൂപകർ എഴുത്തുകാരന്റെ അനിയന്ത്രിതമായ കടന്നുകയറ്റത്തെ വിമർശിച്ചിട്ടുണ്ട്.
തെരഞ്ഞെടുത്ത ചില നിരൂപണങ്ങളിൽ നിന്നും... "Such intrusions become recurrent ...—but always exhibiting a biting sense of humor and always intricately related to the ongoing narrative. This is a novel without precedent, a challenge for critics but also a pleasure for the attentive reader."
- Naomi Ayala
"How does he make the connection between American life and politics and tell the tale of an underendowed punk-rocker and an unlucky-in-love bruja? I promise you, he makes it work."
- Helen Ubinas
"[T]his wild and wonderful novel should hit home with its dark humor and its bittersweet humanity."
- Robert Friedman
"Vega Yunqué has a keen intelligence, an ear for dialogue and a flair for zany passages of magic realism, but this sprawling, digressive book sinks under the weight of its snazzed-up style."
- ?
"Vega Yunqué’s lavish comic imagination fills the narrative with wonderfully offbeat characters .... But the novel collapses into metafictional mannerisms as Vega Yunqué inserts his opinions into the text ad nauseam ...."
അവലംബങ്ങൾ
വർഗ്ഗം:നോവലുകൾ
സ്റ്റീവൻ മിൽഹൌസർ
സ്റ്റീവൻ മിൽഹൌസർ (ജനനം : ആഗസ്റ്റ് 3, 1943) ഒരു അമേരിക്കൻ നോവലിസ്റ്റും ചെറുകഥാകൃത്തുമാണ്. അദ്ദേഹത്തിൻറെ നോവലായ Martin Dressler ന് 1997 ലെ ഫിക്ഷൻ കൃതികൾക്കുള്ള പുലിറ്റ്സർ പുരസ്കാരം ലഭിച്ചിരുന്നു. പുരസ്കാരത്തിൽ നിന്നുള്ള പണം ഉപയോഗിച്ച് അദ്ദേഹത്തിൻറെ പഴയ പുസ്തകങ്ങൾ പ്രസിദ്ധീകരിക്കാനും സാധിച്ചിരുന്നു.
ജീവിതരേഖ
മിൽഹൌസർ ജനിച്ചത് ന്യൂയോർക്ക് നഗരത്തിലും വളർന്നത് കണക്റ്റിക്കട്ടിലുമായിരുന്നു. 1965 ൽ കോളമ്പിയ യൂണിവേഴ്സിറ്റിയിൽനിന്ന് ബി.എ. ബിരുദം നേടി. അതിനുശേഷം ബ്രൌൺ യൂണിവേഴ്സിറ്റിയിൽ നിന്ന് ഇംഗ്ലീഷിൽ ഒരു ഡോക്ടറേറ്റ് നേടി.
അവലംബം
വർഗ്ഗം:1943-ൽ ജനിച്ചവർ വർഗ്ഗം:പുലിറ്റ്സർ പുരസ്കാര ജേതാക്കൾ
ഹെസ്സെ
ജർമനിയിലെ ഒരു സംസ്ഥാനമാണ് ഹെസ്സെ അഥവാ ഹെസ്സൻ (ജർമ്മൻ: Hessen). വീസ്ബാഡൻ ആണ് തലസ്ഥാനം, ഫ്രാങ്ക്ഫർട്ട് ഏറ്റവും വലിയ നഗരവും.
അവലംബം
വർഗ്ഗം:ജർമ്മനിയിലെ സംസ്ഥാനങ്ങൾ
ചതുരംഗം (1959-ലെ ചലച്ചിത്രം)
ജെ ആൻഡ് ജെ ആർട്ട് പ്രൊഡക്ഷനുവേണ്ടി ഡോ. ജി.റ്റി. ജോഷ്വ വാഹിനി വിജയാ സ്റ്റുഡിയോയിൽ നിർമിച്ച മലയാളചലച്ചിത്രമാണ് ചതുരംഗം. ഈ ചിത്രം 1959 ഒക്ടോബർ 10-ന് പ്രദർശനം തുടങ്ങി. ഡോ. ജോഷ്വയും ജെ. ഡി. തോട്ടാനും ചേർന്നു തയ്യാറാക്കിയ കഥക്ക് മുതുകുളം രാഘവൻ പിള്ളയും പൊൻകുന്നം വർക്കിയും കൂടി സംഭാഷണം എഴുതി. വയലാർ രാമവർമ്മ രചിച്ച ഗനങ്ങൾക്ക് പറവൂർ ജി. ദേവരാജൻ ഈണം നൽകി. സത്യൻ അധിതിതാരമായി ഈ ചിത്രത്തിൽ പ്രത്യക്ഷപ്പെട്ടിട്ടുണ്ട്. ശബ്ദലേഘനം എ. കൃഷ്ണനും നൃത്തസംവിധാനം കെ. തങ്കപ്പനും രംഗസംവിധാനം കെ.പി. ശങ്കരങ്കുട്ടിയും ചിത്രസംയോജനം എം.എസ്. മണിയും ഛായാഗ്രഹണം ഇ.എൻ.സി. നായരും വേഷാലംകാരം പി.എൻ. കൃഷ്ണനും വസ്ത്രാലംകാരം ഡി. ഗണേഷനും നിർവഹിച്ചു. ഈ ചിത്രത്തിന്റെ സംവിധാനം നിർവഹിച്ചത് ജെ.ഡി. തോട്ടാനാണ്.
അവലംബം
വർഗ്ഗം:1959-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:ഡോ.ജോഷ്വ നിർമ്മിച്ച ചലച്ചിത്രങ്ങൾ വർഗ്ഗം:ഡോ.ജോഷ്വ കഥയെഴുതിയ ചലച്ചിത്രങ്ങൾ വർഗ്ഗം:ജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
മെഗാന്യൂറോപ്സിസ്
പേർമിയൻ കാലഘട്ടത്തിൽ ജീവിച്ചിരുന്ന മെഗാനിസൊപ്റ്റെറ എന്ന നിരയിൽ ഉൾപ്പെട്ട മെഗാന്യൂറിഡെ കുടുംബത്തിലെ വംശനാശം സംഭവിച്ച വലിയ ഒരു പ്രാണി ജനുസ്സാണ് മെഗാന്യൂറോപ്സിസ്' (Meganeuropsis). ഈ ജനുസിലെ രണ്ട് ഇനങ്ങളെ വിവരിച്ചിട്ടുണ്ട്.
1940-ൽ അമേരിക്കയിലെ ഒക്‌ലഹോമയിൽ നിന്നാണ് മെഗാന്യൂറോപ്സിസ് അമേരിക്കാന (Meganeuropsis americana)-യുടെ ജീവാശ്മം കണ്ടെത്തിയത്. അതിന്റെ മുൻചിറകിന്റെ 280 mm നീളമുള്ള ഒരു കഷണം മാത്രമേ ലഭിച്ചിട്ടുള്ളു. ഹാർവാർഡ് മ്യൂസിയത്തിൽ സൂക്ഷിച്ചിട്ടുള്ള അത് പുനർനിർമ്മിച്ചു നോക്കിയപ്പോൾ 305 mm നീളവും 690 mm ചിറകുകളുടെ അഗ്രങ്ങൾ തമ്മിലുള്ള അകലവും ഉണ്ടായിരുന്നു.
ഇതു രണ്ടും ഒരേ ജീവി തന്നെയാണോ എന്നു സംശയമുണ്ട്.
അവലംബം
വർഗ്ഗം:ഷഡ്‌പദങ്ങൾ വർഗ്ഗം:പേർമിയൻകാലഘട്ടത്തിലെ ഷഡ്‌പദങ്ങൾ
മറുപക്കം
1990ലെ മികച്ച ചിത്രത്തിനുള്ള ദേശീയ അവാർഡ് നേടിയ തമിഴ് ചലച്ചിത്രമാണ് മറുപക്കം. കെ.എസ്.സേതുമാധവൻ സംവിധാനം ചെയ്ത ഈ ചിത്രം സ്വർണ്ണകമലം നേടുന്ന ആദ്യ തമിഴ്‌ചിത്രം കൂടിയാണ്. 2016-ലെ കേരള അന്താരാഷ്ട്ര ചലച്ചിത്രോത്സവത്തിൽ പ്രദർശിപ്പിച്ച ചിത്രങ്ങളിൽ ഈ ചിത്രവും ഉൾപ്പെടുന്നു.
സംക്ഷിപ്ത വിവരങ്ങൾ
വർഷം      : 1991 ദൈർഘ്യം : 80    മിനിറ്റ് നിർമ്മാണം : ഇന്ദിര പാർഥാസാരഥി സംഗീതം    : എൽ.വൈദ്യനാഥൻ ഛായാഗ്രഹണം: ഡി.വസന്തകുമാർ അഭിനേതാക്കൾ: ശിവകുമാർ, ജയഭാരതി,രാധ, ശേഖർ
പുരസ്ക്കാരം
ദേശീയ ഫിലിം പുരസ്ക്കാരം:മികച്ച ഫീച്ചർ ഫിലിമിനുള്ള സ്വർണ്ണ കമലം, മികച്ച തിരക്കഥയ്ക്കുള്ള രജത കമലം, പ്രത്യേക അവാർഡ്, പ്രത്യേക പരാമർശം.
വർഗ്ഗം:തമിഴ് ചലച്ചിത്രങ്ങൾ
സാറ്റർനിഡെ
പട്ടുനൂൽശലഭവും, എമ്പറർ നിശാശലഭവും അടങ്ങുന്ന വലിയ ഒരു നിശാശലഭ കുടുംബമാണ് സാറ്റർനിഡെ. ലോകത്തെമ്പാടുമായി രണ്ടായിരത്തി മുന്നൂറോളം അംഗങ്ങളുള്ള നിശാശലഭ കുടുംബമാണിത്. .മിക്കവയ്ക്കും നീണ്ടവാലുകൾ കാണാറുണ്ട്. ചിലപ്പോൾ ഒരേ ജാതിയിൽപ്പെടുന്ന ആണും പെണ്ണും കാണാൻ വ്യത്യസ്തമായിരിക്കും.
സാറ്റർനിഡേ കുടുംബത്തിൽപ്പെട്ട ചില ശലഭങ്ങളെ പട്ടുനൂൽ ഉല്പാദിപ്പിക്കാനായി ഉപയോഗിക്കുന്നു.
ഹെലേന നൈബ്ലോം
ഹെലേന നൈബ്ലോം (7 ഡിസംബർ 1843 - 9 ഒക്ടോബർ 1926) ഒരു സ്വീഡിഷ്, ബാല കഥാ രചയിതാവായിരുന്നു. ദ സ്വാൻ സ്യൂട്ട് എന്ന കഥയുടെ പേരിൽ അവർ ഏറെ ഓർമിക്കപ്പെടുന്നു. അവർ സ്റ്റോക്ക്ഹോമിൽ വച്ച് മരണമടഞ്ഞു.
ജീവചരിത്രം
ഹെലേന ഡെൻമാർക്കിലെ കോപ്പൻഹേഗനിൽ ജനിച്ചു. ഡാനിഷ് ചിത്രകാരനായ ജോർഗൻ റോഡിന്റെ മകളായിരുന്നു ഹെലേന. അവരുടെ സഹോദരൻ ചിത്രകാരൻ ഹോൾഗർ റോഡായിരുന്നു. 1864 സെപ്തംബറിൽ അവർ ഉപ്സല യൂണിവേഴ്സിറ്റിയിലെ അസോസിയേറ്റ് പ്രൊഫസർ ഓഫ് ഈസ്തെറ്റിക്സ് സ്വീഡിഷ് അക്കാദമിക് കാൾ റൂപേർറ്റ് നൈബ്ലോമിനെയാണ് വിവാഹം ചെയ്തത്.
ഹെലേനയുടെ ആദ്യത്തെ രചനകൾ കവിതകളും ചെറുകഥകളുമാണ്. ഡാനിഷ് ഭാഷയിൽ എഴുതിയകഥകൾ പിന്നീട് സ്വീഡിഷിൽ അവരുടെ ഭർത്താവാണ് വിവർത്തനം ചെയ്തത്. ന്യൂ ഇല്ലസ്ട്രേറ്റഡ് ടിഡ്സ്ക്രിഫ്റ്റ്-ൽ (ന്യൂ ഇല്ലസ്ട്രേറ്റഡ് ജേണൽ) (Ny Illustrerad Tidskrift) പ്രസിദ്ധീകരിച്ച കഥകൾ പിന്നീട് 1875 നും 1881 നും ഇടയ്ക്ക് നാല് വാല്യങ്ങളായി ശേഖരിക്കപ്പെട്ടു. പോട്ട് ബോയിലറുകളായി താൻ കരുതുന്ന കഥകളെക്കുറിച്ച് ഹെലീന അധികം ചിന്തിച്ചിരുന്നില്ല. (നിബ്ലോമിന് ആറ് കുട്ടികളുണ്ടായിരുന്നു, അവർക്ക് പണം ആവശ്യമായിരുന്നു.) സ്വതസിദ്ധമായ സംഗീതജ്ഞയായ അവർ സ്വയം കൂടുതൽ കവിതകളെഴുതി അവയിൽ പലതും പിന്നീട് എമിൽ സ്ജോഗ്രെനും മറ്റ് സംഗീതജ്ഞരും സംഗീതമാക്കി മാറ്റി. ഡാനിഷ് ഭാഷയിൽ എഴുതിയ അവളുടെ ആദ്യ കവിതാസമാഹാരം 1881-ൽ പുറത്തിറങ്ങി. ഡെൻമാർക്കിൽ മാത്രമല്ല, സ്വീഡനിലും ഇത് ശ്രദ്ധ ആകർഷിച്ചു. അവിടെ കവി കാൾ സ്നോയിൽസ്കി അതിനെ പ്രശംസിച്ചു.
ബാഹ്യ ലിങ്കുകൾ
വർഗ്ഗം:1843-ൽ ജനിച്ചവർ വർഗ്ഗം:1926-ൽ മരിച്ചവർ വർഗ്ഗം:സ്വീഡിഷ് ബാലകഥാകൃത്തുകൾ വർഗ്ഗം:വനിതാ ബാലകഥാകൃത്തുകൾ
അശ്വനി കുമാർ (ശാസ്ത്രജ്ഞൻ)
ഒരു ഇന്ത്യൻ ബാക്ടീരിയോളജിസ്റ്റും, ബയോടെക്നോളജിമെഖലയിലെ പ്രമുഖനും, ഇൻസ്റ്റിറ്റ്യൂട്ട് ഓഫ് മൈക്രോബയൽ ടെക്നോളജി (ഇംടെക്) ലെ പ്രധാന ശാസ്ത്രജ്ഞനുമാണ് അശ്വനി കുമാർ. ക്ഷയരോഗത്തിന് കാരണമാകുന്ന മൈകോബാക്ടീരിയം റ്റ്യൂബർകുലോസിസിനെപ്പറ്റിയുള്ള പഠനത്തിലൂടെയാണ് അദ്ദേഹം അറിയപ്പെടുന്നത്. മനുഷ്യരിൽ മയക്കുമരുന്ന് സഹിഷ്ണുത കാണിക്കുന്നതിന്റെ കാരണങ്ങൾ മനസിലാക്കുന്നതിൽ അദ്ദേഹത്തിന്റെ ലബോറട്ടറി ശ്രദ്ധ കേന്ദ്രീകരിക്കുന്നു. ക്ഷയരോഗം ഒരു ബയോഫിലിം അണുബാധയാണെന്നും അതിനാലാണ് ആറ് മാസമെങ്കിലും ഒന്നിലധികം മരുന്നുകളുടെ അഡ്മിനിസ്ട്രേഷൻ ആവശ്യമെന്നതും അദ്ദേഹത്തിന്റെ ലബോറട്ടറി അനുമാനിക്കുന്നു. ശാസ്ത്ര സാങ്കേതിക വകുപ്പ് അദ്ദേഹത്തിന് 2016-2017 വർഷത്തേക്ക് സ്വർണജയന്തി ഫെലോഷിപ്പ് നൽകി.
ജീവചരിത്രം
ഇൻസ്റ്റിറ്റ്യൂട്ട് ഓഫ് മൈക്രോബയൽ ടെക്നോളജിയിലെ (ഇംടെക്) പ്രധാന ശാസ്ത്രജ്ഞനാണ് അശ്വനി കുമാർ. അവിടെ അശ്വനി കുമാർ ലാബ് എന്നറിയപ്പെടുന്ന ലബോറട്ടറിയുടെ തലവനാണ് അദ്ദേഹം. കൂടാതെ ഒരു പ്രധാന അന്വേഷകനായും സേവനം ചെയ്യുന്നു. അദ്ദേഹം ധാരാളം ലേഖനങ്ങൾ പ്രസിദ്ധീകരിച്ചു; ശാസ്ത്രീയ ലേഖനങ്ങളുടെ ഓൺലൈൻ ശേഖരമായ റിസർച്ച് ഗേറ്റ് അവയിൽ 31 എണ്ണം പട്ടികപ്പെടുത്തിയിട്ടുണ്ട്. അദ്ദേഹത്തിന്റെ പരീക്ഷണശാല സെല്ലുലോസ് എൻകെയ്സ്ഡ് ബയോഫിലിമിന്റെ സാന്നിധ്യം മനുഷ്യൻ ഉൾപ്പെടെയുള്ള ആതിഥേയരിൽ കാണിച്ചിട്ടുണ്ട്. , ഹൈഡ്രജൻ സൾഫൈഡ് തുടങ്ങിയ വാതകങ്ങളെ സിഗ്നലിംഗ് ചെയ്ത് ഓട്ടോഫാഗിയുടെ നിയന്ത്രണത്തിലും അദ്ദേഹം പ്രവർത്തിക്കുന്നു. ഇന്ത്യാ ഗവൺമെന്റിന്റെ ബയോടെക്നോളജി വകുപ്പ് 2017–18ൽ ബയോ സയൻസിലെ സംഭാവനകൾക്കായി കരിയറിലെ വികസനത്തിനുള്ള ദേശീയ ബയോസയൻസ് അവാർഡ്, ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്ന് അദ്ദേഹത്തിന് നൽകി.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ
ഹ്യൂ ടോയ്
രണ്ടാം ലോകമഹായുദ്ധകാലത്ത് ഇന്ത്യയിലും ബർമയിലും പ്രവർത്തിച്ചിരുന്ന ഒരു ബ്രിട്ടീഷ് ആർമി ഇന്റലിജൻസ് ഓഫീസറായിരുന്നു കേണൽ ക്ലോഡ് ഹ്യൂ ടോയ് MBE (29 മാർച്ച് 1917 - 15 ഏപ്രിൽ 2012).
അദ്ദേഹം റോയൽ ആർമി മെഡിക്കൽ കോർപ്സിന്റെ റാങ്കുകളിൽ ഒരു ലാൻസ് കോർപ്പറലായി പട്ടികയിൽ പേരു ചേർക്കുകയും "ഈ മേഖലയിലെ പ്രവർത്തനങ്ങളുമായി ബന്ധപ്പെട്ട് വിശിഷ്ട സേവനങ്ങൾക്കുള്ള അംഗീകാരമായി താഴെ പറയുന്നവരുടെ പേരുകൾ ശ്രദ്ധയിൽപ്പെടുത്തിയിട്ടുണ്ട്. മാർച്ച്-ജൂൺ, 1940 എന്ന തലക്കെട്ടിൽ 1940 ഡിസംബർ 20 -ന് ലണ്ടൻ ഗസറ്റിലെ ഡെസ്പാച്ചുകളിൽ പരാമർശിക്കപ്പെട്ടു.
1941 മേയ് 10 -ന് ഓഫീസർ കേഡറ്റ് ട്രെയിനിംഗ് യൂണിറ്റിൽ വിജയകരമായി കോഴ്സ് പാസായ ശേഷം അദ്ദേഹം റോയൽ ആർട്ടിലറിയിൽ രണ്ടാമത്തെ ലെഫ്റ്റനന്റായി ബ്രിട്ടീഷ് ആർമിയിൽ യുദ്ധകാല അടിയന്തര കമ്മീഷൻ സ്വീകരിച്ചു.
ജാപ്പനീസ് സൈന്യത്തിലെയും ഇന്ത്യൻ നാഷണൽ ആർമിയിലെയും പിടിച്ചെടുത്ത സൈനികരെ ചോദ്യം ചെയ്യുന്നതിനുള്ള ചുമതല കമ്പയിൻഡ് സെർവീസെസ് ഡയറക്ടറേറ്റ് ഓഫ് ഇന്റലിജൻസിൽ ജോലി ചെയ്യുന്ന ടോയിയ്ക്കായിരുന്നു. ഒരു പാശ്ചാത്യ പണ്ഡിതൻ ആയ ടോയ് എഴുതിയ ആദ്യത്തെ ആധികാരിക ചരിത്രകൃതിയാണ് 1959- ൽ പ്രസിദ്ധീകരിച്ച ഐ.എൻ.എ യുടെ ചരിത്രം പറയുന്ന, ദ സ്പ്രിംഗിങ് ടൈഗർ. യുദ്ധം നടന്നതിനുശേഷം തെക്ക്-കിഴക്കൻ ഏഷ്യയിൽ ബ്രിട്ടീഷ് സൈന്യത്തിൽ അദ്ദേഹം പ്രവർത്തിച്ചിരുന്നു. ബർമ്മ, ലാവോസ്, ഹോങ്കോങ്, ബാങ്കോക്ക് എന്നിവിടങ്ങളിൽ വിവിധ ഘട്ടങ്ങളിൽ അദ്ദേഹം പ്രവർത്തിച്ചു. 1960-കളുടെ ഒടുവിൽ ഓക്സ്ഫോർഡിലെ നഫീൽഡ് കോളജിൽ നിന്ന് നിന്ന് പിഎച്ച്ഡി സമ്പാദിച്ചു. 1972- ൽ ടോയ് സൈന്യത്തിൽ നിന്നും വിരമിച്ചു.
അവലംബം
വർഗ്ഗം:ഇന്ത്യൻ നാഷണൽ ആർമി വർഗ്ഗം:1917-ൽ ജനിച്ചവർ വർഗ്ഗം:2012-ൽ മരിച്ചവർ
അതിവിശിഷ്ടവ്യക്തി
പദവിയ്ക്കും പ്രാധാന്യത്തിനുമനുസരിച്ച് പ്രത്യേക അവകാശങ്ങൾ അനുവദിച്ചുനല്കപ്പെട്ടിട്ടുളള വ്യക്തികളാണ് അതിവിശിഷ്ടവ്യക്തികൾ അഥവാ Very Important Persons (VIP). ഇവരെ അതിപ്രധാനവ്യക്തികൾ എന്നും പറയാറുണ്ട് സുപ്രസിദ്ധവ്യക്തികൾ, സംസ്ഥാന തലവൻമാർ, സർക്കാരിലെ തലവൻമാർ, മറ്റു രാഷ്ട്രീയക്കാർ, ഉന്നത ഉദ്യോഗസ്ഥർ, അതിസമ്പന്നർ, ഉന്നതതല സംസ്ഥാപനങ്ങളിലെ അധികാരികൾ, സമ്പന്ന വ്യക്തികൾ, കൂടാതെ പ്രത്യേക പരിഗണന അർഹിക്കുന്ന സാമൂഹ്യപ്രസക്തിയുളള വ്യക്തികൾ എന്നിവ൪ അതിവിശിഷ്ടവ്യക്തികൾക്കുദാഹരണങ്ങളാണ്. ഇത്തരം പ്രത്യേക പരിഗണനയിൽ ഉയർന്ന സുഖസൗകര്യങ്ങളും സേവനങ്ങളുമടങ്ങിയിരിക്കുന്നു. ടിക്കറ്റുകൾ പോലുളള വിഷയങ്ങളിൽ വിഐപി എന്നതുകൊണ്ടുദ്ദേശിക്കുന്നത് മുന്തിയത് എന്നാണ്. വിഐപി ടിക്കറ്റ് ആർക്കു വാങ്ങാൻ സാധിക്കുമെങ്കിലും അത് സാധാരണമായതിനെക്കാൾ വ്യത്യസ്തമാണ്.
അതീവവിശിഷ്ടവ്യക്തി (Very Very Important Person)
അതിവിശിഷ്ടവ്യക്തികളിൽ തന്നെ പദവി കൊണ്ട‌് മുന്തിയ പരിഗണനയും സുരക്ഷയും നല്കേണ്ടവരെ അതീവവിശിഷ്ടവ്യക്തികൾ (വിവിഐപി) അഥവാ ഉന്നതപ്രധാനവ്യക്തികൾ എന്നു പറയുന്നു. രാജ്യത്തെ പ്രധാനമന്ത്രി, പ്രസിഡൻ്റ് തുടങ്ങിയവരൊക്കെ അതിവിശിഷ്ടവ്യക്തികൾ എന്നതിലുപരി അതീവവിശിഷ്ടവ്യക്തികൾ കൂടിയാണ്.
ബാഹ്യ ലിങ്കുകൾ
വർഗ്ഗം:സ്ഥാനപ്പേരുകൾ വർഗ്ഗം:അധികാരപദവികൾ
കുർട്ട് ഗോഡൽ
ആസ്ട്രിയയിൽ ജനിച്ച,പിന്നേട് അമേരിക്കൻ പൗരത്വം നേടിയ യുക്തിചിന്തകനും ഗണിതശാസ്ത്രജ്ഞനും തത്ത്വശാസ്ത്രജ്ഞനുമായിരുന്നു കുർട്ട് ഗോഡൽ (April 28, 1906- January 14, 1978).അദേഹം.അരിസ്റ്റോട്ടിലിനെ പോലെ ഇരുപതാം നൂറ്റാണ്ടിൽ ബർണാഡ് റസൽ ,ഡേവിഡ് ഹില്ബർട്ട് എന്നിവരെ പോലെ തത്ത്വചിന്തക്കും ശാസ്ത്രമേഖലക്കും മികച്ച സംഭാവനകൾസെ നൽകി.ലോജിക്,സെറ്റ് തിയറി എന്നി എന്നിവ ഗണിതശാസ്ത്രത്തിൽ അടിസ്ഥാനമിട്ടു.
പ്രധാന പ്രസിദ്ധീകരണങ്ങൾ
ജർമ്മൻ ഭാഷയിൽ
ഇംഗ്ലീഷ് ഭാഷയിൽ
ഇംഗ്ലീഷ് പരിഭാഷകൾ
പുറത്തേക്കുള്ള കണ്ണികൾ
വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ വർഗ്ഗം:ഏപ്രിൽ 28-ന് ജനിച്ചവർ വർഗ്ഗം:1906-ൽ ജനിച്ചവർ വർഗ്ഗം:ജനുവരി 14-ന് മരിച്ചവർ വർഗ്ഗം:1978-ൽ മരിച്ചവർ വർഗ്ഗം:അമേരിക്കൻ ഗണിതശാസ്ത്രജ്ഞർ വർഗ്ഗം:തത്വചിന്തകർ - അപൂർണ്ണലേഖനങ്ങൾ
ഇന്ത്യൻ റെയിൽവേ കാറ്ററിംഗ് ആൻഡ് ടൂറിസം കോർപ്പറേഷൻ
ഇന്ത്യൻ റെയിൽവേയുടെ ഭാഗമായി പ്രവർത്തിക്കുന്ന ഒരു സ്ഥാപനമാണ് ഇന്ത്യൻ റെയിൽവേ കാറ്ററിംഗ് ആൻഡ് ടൂറിസം കോർപ്പറേഷൻ (Indian Railway Catering and Tourism Corporation) അഥവാ ഐ.ആർ.സി.ടി.സി. (IRCTC). ഇന്ത്യൻ റെയിൽവേയുടെ ടൂറിസം, കാറ്ററിംഗ്, ഓൺലൈൻ ടിക്കറ്റ് ബുക്കിംഗ് എന്നിവ സംബന്ധിച്ചുള്ള കാര്യങ്ങൾ കൈകാര്യം ചെയ്യുക എന്നതാണ് ഈ സ്ഥാപനത്തിന്റെ ധർമ്മം. രാജ്യത്തിന്റെ ജീവരേഖ (Lifeline of the nation) എന്നതാണ് ഐ.ആർ.സി.ടി.സി.യുടെ മുദ്രാവാക്യം.
ഓൺലൈൻ ടിക്കറ്റിംഗ്
ഇന്ത്യയിൽ തീവണ്ടി യാത്രയ്ക്കുള്ള ടിക്കറ്റ് ഓൺലൈനായി ബുക്കുചെയ്യുന്നതിന് അവസരം നൽകുന്ന സ്ഥാപനമാണ് ഇന്ത്യൻ റെയിൽവെ കാറ്ററിംഗ് ആൻഡ് ടൂറിസം കോർപ്പറേഷൻ. ഇന്റർനെറ്റ് സൗകര്യമുപയോഗിച്ച് ഐ.ആർ.സി.ടി.സി.യുടെ വെബ്സൈറ്റ് മുഖേന ട്രെയിൻ ടിക്കറ്റ് ബുക്കുചെയ്യാൻ സാധിക്കും. ഇങ്ങനെ ബുക്കുചെയ്യുന്ന ടിക്കറ്റിനെ ഇലക്ട്രോണിക് ടിക്കറ്റ് അഥവാ ഇ-ടിക്കറ്റ് എന്നാണു പറയുന്നത്. ഐ.ആർ.സി.ടി.സി.യുടെ വെബ്സൈറ്റ് വഴി ട്രെയിൻ ടിക്കറ്റ് ബുക്കുചെയ്ത് തപാലിലൂടെ സ്വീകരിക്കാൻ സാധിക്കും. ഇത്തരം ടിക്കറ്റുകളെ ഐ-ടിക്കറ്റ് എന്നാണ് വിളിക്കുന്നത്. ഇവ സാധാരണ ട്രെയിൻ ടിക്കറ്റുകൾ തന്നെയാണ്. ഐ.ആർ.സി.ടി.സി. വെബ്സൈറ്റിലൂടെ ടിക്കറ്റുകളുടെ പി.എൻ.ആർ. വിവരങ്ങളും അറിയാൻ കഴിയും. സബേർബൻ റെയിൽ യാത്രക്കാർക്കു സീസൺ ടിക്കറ്റുകൾ ബുക്കുചെയ്യുന്നതിനുള്ള സൗകര്യവും വെബ്സൈറ്റിൽ ലഭ്യമാണ്. സ്ഥിരം യാത്രക്കാർക്കു വേണ്ടി ശുഭ് യാത്ര എന്നൊരു പദ്ധതിയും ഐ.ആർ.സി.ടി.സി. ആവിഷ്കരിച്ചിട്ടുണ്ട്.
തത്കാൽ സ്കീം
വളരെ അപ്രതീക്ഷിതമായി നടത്തേണ്ടി വരുന്ന യാത്രകൾക്കു ടിക്കറ്റ് ബുക്കുചെയ്യാൻ പലപ്പോഴും കഴിയാറില്ല. ഇത്തരം അവസരങ്ങളിൽ ഏതാണ്ട് എല്ലാ മെയിൽ/എക്സ്പ്രസ് തീവണ്ടികളിലും അനായാസം ടിക്കറ്റ് ബുക്കുചെയ്യുന്നതിനായി ആവിഷ്കരിച്ചിരിക്കുന്ന പദ്ധതിയാണ് തത്കാൽ സ്കീം. തീവണ്ടി പുറപ്പെടുന്നതിന് ഒരു ദിവസം മുമ്പാണ് തത്കാൽ ടിക്കറ്റ് ബുക്കുചെയ്യേണ്ടത്. എല്ലാ ദിവസവും രാവിലെ 10 മണി മുതൽ എ.സി. കോച്ചുകളും 11 മണി മുതൽ നോൺ എ.സി. കോച്ചുകളും ഇത്തരത്തിൽ ബുക്കുചെയ്യാവുന്നതാണ്. തത്കാൽ ടിക്കറ്റിൽ യാത്ര ചെയ്യുന്നവർ തങ്ങളുടെ ഫോട്ടോ പതിച്ച ഐ.ഡി. പ്രൂഫ് ഹാജരാക്കേണ്ടതുണ്ട്.
വിനോദസഞ്ചാരം
സ്വദേശികൾക്കും വിദേശികൾക്കുമായി ധാരാളം യാത്രാപദ്ധതികൾ ഐ.ആർ.സി.ടി.സി. തയ്യാറാക്കുന്നുണ്ട്. ഇന്ത്യയിലെ പ്രധാനപ്പെട്ട വിനോദസഞ്ചാരകേന്ദ്രങ്ങൾ സന്ദർശിക്കുന്നതിനായി ഐ.ആർ.സി.ടി.സി. ആവിഷ്കരിച്ചിട്ടുള്ള ചെലവുകുറഞ്ഞ ഒരു പദ്ധതിയാണ് ഭാരത് ദർശൻ. ബുദ്ധിസ്റ്റ് സർക്യൂട്ട് ട്രെയിൻ, മഹാരാജാസ് എക്സ്പ്രസ് എന്നിവയിലൂടെയുള്ള ആഡംബരയാത്രകളും ഐ.ആർ.സി.ടി.സി. വാഗ്ദാനം ചെയ്യുന്നുണ്ട്.
പുറം കണ്ണികൾ
വർഗ്ഗം:ഇന്ത്യൻ റെയിൽവേ വർഗ്ഗം:ഇന്ത്യയിലെ സർക്കാർ ഉടമസ്ഥതയിലുള്ള കമ്പനികൾ
മാരു മാരു മോറി മോറി!
പുറം കണ്ണികൾ
വർഗ്ഗം:കുട്ടികൾക്കുള്ള സംഗീതം
വിക്ടോറിയൻ കാലഘട്ടം
1837 ജൂൺ 20 ന് ജനിച്ച് 1901 ജനുവരി 22ന് മരിച്ച  ഇംഗ്ലണ്ടിലെ വിക്ടോറിയ രാജ്ഞിയുടെ കാലഘട്ടമാണ് ഇത്കൊണ്ട് അർഥമാക്കുന്നത്.സമാധാനത്തിൻറെയും ക്ഷേമത്തിൻറെയും ദേശീയ ആത്മധൈര്യത്തിൻറെയും കാലഘട്ടമായി ഇക്കാലത്തെ ചരിത്രകാരന്മാർ വിശേഷിപ്പിക്കുന്നു. ചില പണ്ഡിതന്മാർ 1832 ലെ പരിഷ്ക്കരണ നിയമത്തിൻറെ രാഷ്ട്രീയ സാധ്യത പരിഗണിച്ചാണ് ഈ വിശേഷണം നൽകുന്നത്.
References
വർഗ്ഗം:വിക്ടോറിയൻ കാലഘട്ടം
തുറമുഖം
കപ്പലുകൾക്കും മറ്റു നൗകകൾക്കും പ്രക്ഷുബ്ധമായ കടലിൽ നിന്നും സംരക്ഷണമേകിക്കൊണ്ട് നിർത്തിയിടാനും യാത്രക്കാരുടെയും ചരക്കുകളുടെയും കയറ്റിറക്കം നടത്താനുമുള്ള സൌകര്യവും ആവശ്യാനുസരണം ആഴവുമുള്ള ജലാശയ ഭാഗങ്ങളെയാണ് തുറമുഖങ്ങൾ എന്ന് പറയുന്നത്.
തുറമുഖങ്ങൾ പ്രകൃതിദത്തമായി ഉള്ളവയോ കൃത്രിമമായി നിർമിച്ചവയോ ആകാം. സ്വാഭാവിക തുറമുഖങ്ങൾക്ക്‌ അവയുടെ സമീപത്തുള്ള കരഭാഗങ്ങൾ പ്രകൃതിജന്യമായ സംരക്ഷണം നൽകുമ്പോൾ, കൃത്രിമ തുറമുഖങ്ങൾക്ക്‌ മണ്ണിടിച്ചിൽ, വേലിയേറ്റ/വേലിയിറക്കങ്ങൾ എന്നിവയിൽ നിന്നും സംരക്ഷണമേകാൻ കടൽ ഭിത്തികളും മറ്റു നിർമിതികളും ആവശ്യമാണ്‌.
കേരളത്തിലെ ഏറ്റവും പ്രധാന തുറമുഖമായ കൊച്ചി ഒരു സ്വാഭാവിക തുറമുഖമാണ്.
ട്രൈക്ക്രോയിസം
രണ്ടു പ്രാകാശിക അക്ഷങ്ങളുള്ള ദ്വി-അക്ഷീയ (bizxial) പരലുകളിലാണ് ട്രൈക്ക്രോയിസം കാണപ്പെടുന്നതു്. ഇത്തരം പരലുകൾക്കു മൂന്നു മുഖ്യ [[അപവർത്തനാങ്കം|അപവർത്തനാങ്കങ്ങൾ ഉണ്ടായിരിക്കും. പ്രകാശത്തിന്റെ ധ്രുവണത്തിന്റെ (polarization) ദിശ അനുസരിച്ചു് ഓരോ നിറവും ആഗിരണം ചെയ്യപ്പെടുകയോ മന്ദനം ചെയ്യപ്പെടുകയോ ചെയ്യുന്നു. പ്രകാശത്തിന്റെ കമ്പനം, അപവർത്തനാങ്കമനുസരിച്ചു്  X ദിശയിലാണെങ്കിൽ പ്രകാശം മഞ്ഞ നിറത്തിലും Y ദിശയിലാണെങ്കിൽ തീവ്ര വയലറ്റു നിറത്തിലും Z ദിശയിലാണെങ്കിൽ വെള്ള നിറത്തിലും കാണപ്പെടും.
തുറമുഖം
പ്രകൃതിദത്ത തുറമുഖങ്ങൾ
പ്രകൃതിദത്ത അഥവാ സ്വാഭാവിക തുറമുഖങ്ങൾക്ക് പുരാതന കാലം മുതൽ തന്നെ അതതു നാടുകളുടെ ഗതാഗത, വാണിജ്യ മേഖലകളെ അഭിവൃദ്ധിപ്പെടുത്തുന്നതിലൂടെ സാമ്പത്തിക സൈനിക രംഗങ്ങളിൽ ഏറെ പ്രാധാന്യം ലഭിച്ചിരുന്നു.
ഇത്തരം സ്വാഭാവിക തുറമുഖങ്ങളുടെ സമീപത്ത് പല മഹാനഗരങ്ങളും രൂപപ്പെടുകയും ചെയ്തിട്ടുണ്ട്. ന്യൂ യോർക്ക്‌, സാൻ ഫ്രാൻസിസ്കോ, സിഡ്നി, ഹാലിഫാക്സ്, പേൾ ഹാർബർ, സിംഗപ്പൂർ തുടങ്ങി ഇന്ത്യയിലെ മുംബൈ, വിശാഖപട്ടണം കേരളത്തിലെ കൊച്ചി, വിഴിഞ്ഞം ഇവയെല്ലാം സ്വാഭാവിക തുറമുഖങ്ങൾക്ക് ഉദാഹരണങ്ങളാണ്.
കസ്സെൽ (പബ്ലിഷർ)
1848- ൽ ജോൺ കാസ്സൽ (1817-1865) സ്ഥാപിച്ച ഒരു ബ്രിട്ടീഷ് പ്രസിദ്ധീകരണ സ്ഥാപനമാണ് കാസ്സൽ ആൻഡ് കമ്പനി (Cassell & Co.). ഇത് 1890-കളിൽ അന്തർദേശീയ പ്രസിദ്ധീകരണ സംഘമായി മാറി. 1995-ൽ കാസ്സൽ ആൻഡ് കമ്പനി പിന്റർ പബ്ലിഷേഴ്സ് ഏറ്റെടുത്തു. 1998 ഡിസംബറിൽ, ഓറിയോൺ പബ്ലിഷിംഗ് ഗ്രൂപ്പ് കാസ്സൽ ആൻഡ് കമ്പനിയെ വാങ്ങുകയുണ്ടായി. 2002 ജനുവരിയിൽ, കാസ്സൽ റഫറൻസ്, കാസ്സൽ മിലിട്ടറി എന്നിവയുൾപ്പെടെ കാസ്സലിന്റെ മുദ്രകൾ വെയ്ഡൻഫെൽഡ് ഇംപ്രിന്റ് ഉപയോഗിച്ച് ചേർന്ന് വെയ്ഡൻഫെൽഡ് & നിക്കോൾസൺ ലിമിറ്റഡ് എന്ന പേരിൽ ഒരു പുതിയ ഡിവിഷൻ രൂപവത്കരിച്ചു. ഓക്റ്റോപ്പസ് പബ്ലിഷിംഗ് ഗ്രൂപ്പിന്റെ ഒരു മുദ്രാവാക്യമായി കാസ്സൽ ചിത്രീകരണം തെളിയിച്ചു.
ട്രൈക്ക്രോയിസം
ക്രിസ്റ്റൽ അക്ഷങ്ങളുടെ അഭിവിന്യാസം (orientation) അനുസരിച്ചു് അതിൽക്കൂടി കടന്നുവരുന്ന പ്രകാശത്തിന്റെ നിറം മാറ്റിയെടുക്കാം. അതിനു തക്ക രീതിയിൽ ക്രിസ്റ്റലുകൾ മുറിച്ചെടുക്കാനും ഇന്നു കഴിയുന്നുണ്ടു്. ഈ കാരണത്താൽ ട്രൈക്ക്രോയിസം എന്ന പ്രയോഗമോ പകരമായി ഉപയോഗിച്ചുവന്ന പ്ലിയോക്രോയിസം (pleochroism) എന്ന പദമോ ഇന്നു പ്രചാരത്തിലില്ല. ഇവയ്ക്കു പകരം രേഖീയ(linear) ട്രൈക്ക്രോയിസം, വൃത്തീയ(circular) ട്രൈക്ക്രോയിസം എന്നിങ്ങനെ വിവേചിച്ചു് പ്രയോഗിക്കുകയാണു പതിവു്.
തുറമുഖം
അവലംബം
http://en.wikipedia.org/wiki/Harbor#Natural_harbors
വർഗ്ഗം:ജലഗതാഗതം വർഗ്ഗം:തുറമുഖങ്ങൾ
കസ്സെൽ (പബ്ലിഷർ)
ബാഹ്യ ലിങ്കുകൾ
വർഗ്ഗം:ലണ്ടൻ ആസ്ഥാനമായി പ്രവർത്തിക്കുന്ന പബ്ലിഷിംഗ് കമ്പനികൾ വർഗ്ഗം:ടീ ഹൗസെസ് വർഗ്ഗം:യുണൈറ്റഡ് കിങ്ഡം പുസ്തക പ്രസിദ്ധീകരണ കമ്പനികൾ
ടെസ്‌ലാ മോട്ടോഴ്‌സ്
കാലിഫോർണിയയിലെ പാലോ ആൾട്ടോ ആസ്ഥാനമായുള്ള ഒരു അമേരിക്കൻ ഓട്ടോമോട്ടീവ്, എനർജി,വാഹന നിർമ്മാണ കമ്പനിയാണ് ടെസ്‌ല, Inc. (മുമ്പ് ടെസ്‌ല മോട്ടോഴ്‌സ്, Inc.) വൈദ്യുതി കാറുകളുടെ ഡിസൈൻ, നിർമ്മാണം, വിൽപ്പന കൂടാതെ വാഹന ഘടകങ്ങളുടെയും ബാറ്ററി തുടങ്ങിവയുടെ നിർമ്മാണവും കമ്പനി നിർവഹിക്കുന്നു. ജൂലൈ 2003 -ൽ പ്രവർത്തനം ആരംഭിച്ച കമ്പനി ഭൗതിക ശാസ്ത്രജ്ഞൻ ആയ  നിക്കോള ടെസ്‌ലയുടെ പേരിൽ ആണ് അറിയപ്പെടുന്നത്. അമേരിക്കൻ ഓഹരി വിപണിയായ നാസ്ഡാകിൽ് ഓഹരികൾ ലിസ്റ്റ് ചെയ്തിട്ടുണ്ട്. 2013 -ന്റെ ആദ്യ പാദത്തിൽ ആണ് ആദ്യമായി കമ്പനി ലാഭം നേടിയത്.
ടെസ്‌ല റോഡ്സ്റ്റർ എന്ന, പൂർണമായും വൈദ്യുതി ഉപയോഗിച്ച് പ്രവർത്തിക്കുന്ന ആദ്യത്തെ സ്പോർട്സ് കാർ നിർമിച്ചതോടെയാണ്, കമ്പനി ശ്രദ്ധിക്കപ്പെടാൻ തുടങ്ങിയത്. തുടർന്ന് മോഡൽ എസ്സ് എന്ന പേരിൽ ഒരു മുന്തിയ സൗകര്യങ്ങൾ ഉള്ള ഒരു സെഡാനും, പിന്നാലെ ക്രോസ്സോവർ വാഹനമായ  മോഡൽ എക്സും വിപണിയിലെത്തിച്ചു. 2015 -ൽ ലോകത്തിലെ ഏറ്റവും വിൽപ്പന നേടിയ വൈദ്യുതി കാർ ആയി മോഡൽ എസ്സ്. ഡിസംബർ 2015 -ലെ കണക്ക് പ്രകാരം ഒരു ലക്ഷം മോഡൽ എസ്സ് കാറുകളാണ് വിറ്റഴിച്ചത്. നിസ്സാൻ ലീഫിന് പിന്നിൽ ഏറ്റവും വിൽപ്പന നേടുന്ന രണ്ടാമത്തെ കാറുമായി മോഡൽ എസ്സ്.
വീടുകൾക്കും സ്ഥാപനങ്ങൾക്കുമായി വേഗത്തിൽ ബാറ്ററി ചാർജുചെയ്യാനുള്ള ഉപകരണങ്ങളും ടെസ്‌ല നിർമ്മിക്കുന്നു. ഡെസ്റ്റിനേഷൻ ചാർജിങ്ങ് പരിപാടി എന്ന് പേരിൽ അറിയപ്പെടുന്ന പദ്ധതി പ്രകാരം കടകൾ, റെസ്‌റ്റോറന്റുകൾ എന്നിവിടങ്ങളിൽ വേഗത്തിൽ ചാർജ് ചെയ്യാനുള്ള സംവിധാനവും കമ്പനി ചെയ്യുന്നു. ഇടത്തരം ഉപഭോക്താക്കൾക്ക് സഹായകരം ആകുന്ന രീതിയിൽ വാഹനങ്ങൾ വിപണിയിൽ എത്തിക്കുക എന്നതാണ് ഇനിയുള്ള ലക്ഷ്യമെന്ന് സി.ഇ.ഓ ഇലോൺ മസ്ക് അഭിപ്രായപ്പെട്ടു.
2017-ൽ ടെസ്‌ല സ്വയം നിയന്ത്രിത (ഓട്ടോപൈലറ്റ്) സാംവിധാനത്തിൽ പ്രവർത്തിക്കുന്ന കാർ പുറത്തിറക്കി. സെമി ഓട്ടോണമസ് ഡ്രൈവർ അസിസ്റ്റ്റ്റിലാണ് പ്രവർത്തിക്കുന്നത്. പാത കേന്ദ്രീകരണം, അഡാപ്റ്റീവ് ക്രൂയിസ് നിയന്ത്രണം, സ്വയം പാർക്കിംഗ്, പാതകൾ സ്വപ്രേരിതമായി മാറ്റാനുള്ള കഴിവ്, ഗാരേജിലേക്കോ പാർക്കിംഗ് സ്ഥലങ്ങളിലേക്കോ കാറിനെ വിളിക്കാനുള്ള കഴിവ് എന്നിവയുള്ള ഒരു നൂതന സവിശേഷതയാണ് ടെസ്‌ല ഓട്ടോപൈലറ്റിലുള്ളത്.
മാണി കോയ കുറുപ്പ്
എസ് എസ് ദേവദാസ് സംവിധാനം ചെയ്ത് പി പി ജോസ് നിർമ്മിച്ച 1979 ലെ ഇന്ത്യൻ മലയാളം ചലച്ചിത്രമാണ് മാണി കോയ കുറുപ്പ്. ആലുംമൂടൻ, ജയകല, കെ പി ഉമ്മർ കുതിരവട്ടം പപ്പു, പത്മപ്രിയ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. . പി ഭാസ്കരന്റെ വരികൾക്ക് എം എസ് വിശ്വനാഥനാണ് സംഗീതം നൽകിയിരിക്കുന്നത് ജി.വിട്ടൽ റാവു കാമറ ചലിപ്പിച്ചു.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ വർഗ്ഗം:ഭാസ്കരൻ- എം.എസ് വി ഗാനങ്ങൾ
ലോക ഹെപ്പറ്റൈറ്റിസ് ദിനം
എല്ലാ വർഷവും ജൂലൈ 28 നാണ് ലോക ഹെപ്പറ്റൈറ്റിസ് ദിനം ആചരിക്കുന്നത്. ലോകാരോഗ്യസംഘടനയുടെ ആഭിമുഖ്യത്തിൽ നിലവിലുള്ള എട്ട് പൊതുജന ആരോഗ്യ യജ്ഞങ്ങളിൽ ഒന്നാണ് രക്തദാന ദിനാചരണം..
ദ സ്റ്റോറി ഓഫ്‌ മൈ ലൈഫ്‌
അമേരിക്കയിലെ ഗ്രന്ഥകർത്താവും, രാഷ്ട്രീയപ്രവർത്തകയും, അദ്ധ്യാപികയുമായിരുന്ന ഹെലൻ കെല്ലർ 1903-ൽ ആദ്യം പ്രസിദ്ധീകരിച്ച ആനി സള്ളിവനോടൊപ്പമുള്ള അവരുടെ ആദ്യകാലജീവിതത്തിലെ അനുഭവങ്ങളെക്കുറിച്ചുള്ള ആത്മകഥയാണ് ദ സ്റ്റോറി ഓഫ് മൈ ലൈഫ്.
അവലംബം
വർഗ്ഗം:ആത്മകഥകൾ
അർദ്ധചാലക ഉപകരണ ഫാബ്രിക്കേഷൻ
കയറ്റുമതിക്ക് തയ്യാറായ പാക്കേജ് ചിപ്പുകൾ വരെ ആറ് മുതൽ എട്ട് ആഴ്ച വരെ എടുക്കുന്ന മുഴുവൻ ഉൽ‌പാദന പ്രക്രിയയും ഫൗണ്ടറികൾ അല്ലെങ്കിൽ ഫാബുകൾ എന്നും വിളിക്കപ്പെടുന്ന ഉയർന്ന പ്രത്യേക അർദ്ധചാലക ഫാബ്രിക്കേഷൻ പ്ലാന്റുകളിൽ നടത്തുന്നു. ആധുനിക 14/10/7 എൻ‌എം നോഡുകൾ‌ പോലുള്ള കൂടുതൽ‌ നൂതന അർദ്ധചാലക ഉപകരണങ്ങളിൽ‌, ഫാബ്രിക്കേഷന് 15 ആഴ്ച വരെ എടുക്കാം, 11-13 ആഴ്ച ആണ് വ്യവസായ ശരാശരി. നൂതന ഫാബ്രിക്കേഷൻ സൗകര്യങ്ങളോടെ ഉൽ‌പാദനം പൂർണ്ണമായും യാന്ത്രികമാണ്, കൂടാതെ ഉൽപ്പന്നം മെച്ചപ്പെടുത്തുന്നതിനായി ഹെർമെറ്റിക്കലി സീൽ ചെയ്ത നൈട്രജൻ പരിതസ്ഥിതിയിൽ (ശരിയായി പ്രവർത്തിക്കുന്ന ഒരു വേഫറിലെ മൈക്രോചിപ്പുകളുടെ അനുപാതം), യാന്ത്രിക മെറ്റീരിയൽ കൈകാര്യം ചെയ്യൽ സംവിധാനങ്ങൾ മെഷീനിൽ നിന്ന് മെഷീനിലേക്ക് വേഫറുകളുടെ ട്രാൻസ്പോട്ടേഷൻ ശ്രദ്ധിക്കുന്നു. എല്ലാ യന്ത്രങ്ങളിലും ആന്തരിക നൈട്രജൻ അന്തരീക്ഷം അടങ്ങിയിരിക്കുന്നു. യന്ത്രസാമഗ്രികൾക്കുള്ളിലെ വായു സാധാരണയായി ക്ലീൻ‌റൂമിലെ ചുറ്റുമുള്ള വായുവിനേക്കാൾ വൃത്തിയായി സൂക്ഷിക്കുന്നു. ഈ ആന്തരിക അന്തരീക്ഷത്തെ ഒരു മിനി എൺവയ്ൺമെന്റ് എന്ന് വിളിക്കുന്നു. ഉൽ‌പാദന യന്ത്രങ്ങൾക്കുള്ളിൽ അന്തരീക്ഷം നിലനിർത്താൻ ഫാബ്രിക്കേഷൻ പ്ലാന്റുകൾക്ക് വലിയ അളവിൽ ദ്രാവക നൈട്രജൻ ആവശ്യമാണ്, ഇത് നൈട്രജൻ ഉപയോഗിച്ച് നിരന്തരം ശുദ്ധീകരിക്കപ്പെടുന്നു.
വ്യവസായ നിലവാരം അനുസരിച്ച്, ടെക്നോളജി നോഡ് എന്നും അറിയപ്പെടുന്ന അർദ്ധചാലക നിർമ്മാണ പ്രക്രിയയുടെ ഓരോ തലമുറയും പ്രോസസിന്റെ ഏറ്റവും കുറഞ്ഞ സവിശേഷത വലുപ്പത്താൽ നിർണ്ണയിക്കപ്പെടുന്നു. ടെക്നോളജി നോഡുകൾ, "പ്രോസസ് ടെക്നോളജീസ്" അല്ലെങ്കിൽ "നോഡുകൾ" എന്നും അറിയപ്പെടുന്നു, ഇത് സാധാരണ ട്രാൻസിസ്റ്റർ ഗേറ്റ് ദൈർഘ്യം നാനോമീറ്ററുകളാൽ (അല്ലെങ്കിൽ ചരിത്രപരമായി മൈക്രോമീറ്ററുകളിൽ) അതിന്റെ വലുപ്പത്തെ സൂചിപ്പിക്കുന്നു.
ഇരുപതാം നൂറ്റാണ്ട്
ആദ്യത്തെ മെറ്റൽ-ഓക്സൈഡ്-സിലിക്കൺ ഫീൽഡ്-ഇഫക്റ്റ് ട്രാൻസിസ്റ്ററുകൾ (മോസ്ഫെറ്റുകൾ) ഈജിപ്ഷ്യൻ എഞ്ചിനീയർ മുഹമ്മദ് എം. അറ്റല്ലയും കൊറിയൻ എഞ്ചിനീയർ ദാവോൺ കാങും ചേർന്ന് 1959 നും 1960 നും ഇടയിൽ ബെൽ ലാബിൽ ഫാബ്രിക്കേറ്റ് ചെയ്തതാണ്. യഥാർത്ഥത്തിൽ രണ്ട് തരം മോസ്ഫെറ്റ് സാങ്കേതികവിദ്യ ഉണ്ടായിരുന്നു, പി‌എം‌ഒ‌എസ് (പി-ടൈപ്പ് എം‌ഒ‌എസ്), എൻ‌എം‌എസ് (എൻ-ടൈപ്പ് എം‌ഒ‌എസ്). രണ്ട് തരങ്ങളും വികസിപ്പിച്ചെടുത്തത് അറ്റല്ലയും കാങും ആണ്, അവർ ആദ്യം മോസ്ഫെറ്റ് കണ്ടുപിടിച്ചപ്പോൾ പി‌എം‌ഒ‌എസ്, എൻ‌എം‌ഒ‌എസ് ഉപകരണങ്ങൾ 20 µm, 10 µm സ്കെയിലുകളിൽ ഫാബ്രിക്കേറ്റ് ചെയ്തു.
1963 ൽ ഫെയർ‌ചൈൽഡ് അർദ്ധചാലകത്തിൽ ചി-ടാങ് സാഹയും ഫ്രാങ്ക് വാൻലാസും ചേർന്ന് വികസിപ്പിച്ചെടുത്ത മോസ്ഫെറ്റ് സാങ്കേതികവിദ്യയായ സി‌എം‌ഒ‌എസ് വികസിപ്പിച്ചെടുത്തു. 1960 കളുടെ അവസാനത്തിൽ സി‌എം‌ഒ‌എസ് ആർ‌സി‌എ വാണിജ്യവൽക്കരിച്ചു. 1968 ൽ 4000 സീരീസ് ഇന്റഗ്രേറ്റഡ് സർക്യൂട്ടുകൾക്കായി ആർ‌സി‌എ വാണിജ്യപരമായി ഉപയോഗിച്ചു, നിരവധി വർഷങ്ങളിലേക്ക് 10µm പ്രക്രിയയിലേക്ക് ക്രമേണ സ്കെയിൽ ചെയ്യുന്നതിന് മുമ്പ് 20 µm പ്രക്രിയ ആരംഭിച്ചു.
രൂപ്കുണ്ഡ് തടാകം
ഉത്തരാഖണ്ഡിലെ ഗഡ്വാൾ പ്രദേശത്ത് സമുദ്രനിരപ്പിൽനിന്ന് 5029 മീറ്റർ ഉയരത്തിൽ മലമടക്കുകൾക്കിടയിലുള്ള ഒരു ചെറിയ തടാകമാണ് രൂപ്കുണ്ഡ് തടാകം. ചമോലി ജില്ലയിലാണ് ഇത്. "നിഗൂഢതയുടെ തടാകം" എന്നും "അസ്ഥികൂടങ്ങളുടെ തടാകം" എന്നും ഇതിനെ വിളിക്കാറുണ്ട്. 1942-ൽ ഈ തടാകത്തിന്നടിയിൽ അഞ്ഞൂറിലധികം മനുഷ്യാസ്ഥികൂടങ്ങൾ കണ്ടെത്തുകയുണ്ടായി. പ്രദേശത്തെ നന്ദാദേവി വന്യജീവിസംരക്ഷണകേന്ദ്രത്തിലെ ഒരു ഉദ്യോഗസ്ഥനായിരുന്ന എച്.കെ മാധ്വാൾ ആണ് ഇവ കണ്ടെത്തിയത്. തുടർന്ന് ഇവയുടെ ഉറവിടത്തെപ്പറ്റി പല കഥകളും പ്രചരിക്കുകയുണ്ടായി.
നിഗമനങ്ങൾ
പന്ത്രണ്ട് വർഷത്തിലൊരിക്കൽ നടക്കാറുള്ള നന്ദാദേവി ജാട്ട് ഉത്സവത്തിന്ന് തീർത്ഥാടകർ പോകാറുള്ള വഴിയിലാണ് ഈ തടാകം.
അവലംബം
വർഗ്ഗം:ഉത്തരാഖണ്ഡിലെ തടാകങ്ങൾ
ബാജ്‌ര, പഞ്ചാബ്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബാജ്‌ര. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബാജ്‌ര സ്ഥിതിചെയ്യുന്നത്. ബാജ്‌ര വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബാജ്‌ര ൽ 1312 വീടുകൾ ഉണ്ട്. ആകെ ജനസംഖ്യ 6981 ആണ്. ഇതിൽ 3731 പുരുഷന്മാരും 3250 സ്ത്രീകളും ഉൾപ്പെടുന്നു. ബാജ്‌ര ലെ സാക്ഷരതാ നിരക്ക് 68.53 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ബാജ്‌ര ലെ 6 വയസ്സിനു താഴെയുള്ള കുട്ടികളുടെ എണ്ണം 835 ആണ്. ഇത് ബാജ്‌ര ലെ ആകെ ജനസംഖ്യയുടെ 11.96 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 2485 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 2058 പുരുഷന്മാരും 427 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 83.5 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 68.57 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ബാജ്‌ര ലെ 1780 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
സയാമി ഖേർ
ഒരു ഇന്ത്യൻ ചലച്ചിത്ര നടിയാണ് സയാമി ഖേർ. പഞ്ചാബി നാടോടിക്കഥയായ മിർസ സാഹിബനെ ആസ്പദമാക്കി രാകേഷ് ഓംപ്രകാശ് മെഹ്‌റയുടെ തയ്യാറാക്കിയ  മിർസിയ എന്ന് സിനിമയിൽ ഹർഷവർധൻ കപൂറിനൊപ്പം അഭിനയിച്ച് ഹിന്ദി ചലച്ചിത്ര രംഗത്തെത്തി. തെലുങ്ക് ചിത്രമായ 2005ൽ പുറത്തിറങ്ങിയ റേ യിലും അഭിനയിച്ചു. ആദിത്യ സർപോത്ദാറിന്റെ മറാത്തി ചിത്രമായ മൗലിയിലൂടെ റിതീഷ് ദേശ്മുഖിനൊപ്പം മറാത്തിയിൽ അരങ്ങേറ്റം കുറിച്ചു. ഗക
പുറത്തേക്കുള്ള കണ്ണികൾ
വർഗ്ഗം:1992-ൽ ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ
ലൂയിസ ഹബാർഡ്
ഒരു ഇംഗ്ലീഷ് ഫെമിനിസ്റ്റ് സാമൂഹിക പരിഷ്കർത്താവും എഴുത്തുകാരിയുമായിരുന്നു ലൂയിസ മരിയ ഹബാർഡ് (ജീവിതകാലം, 8 മാർച്ച് 1836 - 5 നവംബർ 1906). സ്ത്രീകളുടെ വിദ്യാഭ്യാസത്തിനും തൊഴിലിനുമുള്ള അവസരങ്ങൾ വർദ്ധിപ്പിക്കുന്നതിനുള്ള ആക്ടിവിസത്തിലൂടെയാണ് അവർ കൂടുതൽ അറിയപ്പെടുന്നത്.
സ്ത്രീകളുടെ കരിയറായി പ്രാഥമിക വിദ്യാഭ്യാസം പ്രോത്സാഹിപ്പിക്കാൻ ഹബാർഡ് തുടങ്ങി. പ്രാഥമിക അധ്യാപകരുടെ ആവശ്യത്തെക്കുറിച്ചുള്ള വർദ്ധിച്ച അവബോധം ഹബാർഡ് പ്രധാനമായി കണ്ടു. പ്രാഥമിക അധ്യാപകരായി സ്ത്രീകളെ പരിശീലിപ്പിക്കുന്നതിനായി ഒരു കോളേജ് സ്ഥാപിക്കാൻ അവർ സഹായിച്ചു. വിദ്യാഭ്യാസ രീതി മോശമായതിനാൽ നിരവധി സ്ത്രീകൾക്ക് അധ്യാപകരായി ജോലി കണ്ടെത്താൻ കഴിയുന്നില്ലെന്ന് അവർ ആശങ്കപ്പെട്ടു. അധ്യാപകർക്കായി കോളേജ് സ്ഥാപിച്ച ശേഷം, സ്ത്രീകൾക്കായി മറ്റ് കരിയറുകൾ പ്രോത്സാഹിപ്പിക്കാൻ തുടങ്ങി. ജോലി ചെയ്യേണ്ട സ്ത്രീകൾക്ക് തൊഴിലവസരങ്ങൾ പ്രോത്സാഹിപ്പിക്കുന്നതിനായി സ്വയം പിന്തുണയ്ക്കാൻ ഹബാർഡ് തന്റെ ജീവിതത്തിന്റെ ഭൂരിഭാഗവും ചെലവഴിച്ചു. അവിവാഹിതരായ സ്ത്രീകൾ, ദരിദ്രരായ മാന്യ സ്ത്രീകൾ, അവരുടെ തൊഴിൽ എന്ന ആശയം സമൂഹം പുലർത്തുന്ന അവഗണന എന്നിവയിൽ ശ്രദ്ധ കേന്ദ്രീകരിച്ചു.
സ്ത്രീകൾക്ക് വിദ്യാഭ്യാസം നൽകുന്നതിനും തൊഴിൽ നൽകുന്നതിനും അനുകൂലമായി വാദിക്കുന്ന നിരവധി ലഘുലേഖകളും പത്രങ്ങളും അവർ പ്രസിദ്ധീകരിച്ചു. 1875 മുതൽ 1889 വരെ അവർ എ ഹാൻഡ്‌ബുക്ക് ഫോർ വിമൻസ് വർക്ക് പ്രസിദ്ധീകരിച്ചു, പിന്നീട് ഇത് ദി ഇംഗ്ലീഷ് വുമൺസ് ഇയർബുക്ക് എന്നറിയപ്പെട്ടു. 1875 മുതൽ 1893 വരെ അവർ ദി വുമൺസ് ഗസറ്റ് പ്രസിദ്ധീകരിച്ചു. പിന്നീട് ഇത് വർക്ക് ആന്റ് ലഷർ എന്നറിയപ്പെട്ടു. ഹബാർഡ് തുടക്കത്തിൽ മിക്ക ലേഖനങ്ങളും പ്രസിദ്ധീകരണങ്ങളിൽ സംഭാവന ചെയ്യുകയും പിന്നീട് പത്രാധിപരായി പ്രവർത്തിക്കുകയും ചെയ്തു. അവ അറിയപ്പെടുന്നയാണെങ്കിലും കൂടുതലും ലാഭകരമല്ലായിരുന്നു. മാത്രമല്ല അവരുടെ സ്വകാര്യ സ്വത്ത് അവർക്ക് സബ്സിഡി നൽകാൻ ഹബാർഡ് നിർബന്ധിതയായി. ബ്രിട്ടീഷ് കോളനികളിൽ ലഭ്യമായ തൊഴിലവസരങ്ങളെക്കുറിച്ച് അറിഞ്ഞതിന് ശേഷം അവിവാഹിതരായ സ്ത്രീകൾക്ക് വിദേശത്ത് ജോലി കണ്ടെത്താൻ സഹായിക്കുന്നതിനായി ഹബാർഡ് വിമൻസ് എമിഗ്രേഷൻ സൊസൈറ്റിയും സ്ഥാപിച്ചു. എമിഗ്രേഷൻ പ്രോത്സാഹിപ്പിക്കുന്ന മറ്റ് ഗ്രൂപ്പുകൾ സംഘടിപ്പിക്കാനും അവർ സഹായിച്ചു.
സൈലൻ സ്റ്റെനോഫില്ല
കാരിയോഫില്ലേസി കുടുംബത്തിലെ പൂച്ചെടികളുടെ ഒരു ഇനമാണ് സൈലൻ സ്റ്റെനോഫില്ല. നാരോ-ലീഫ് ക്യാമ്പിയൻ എന്ന് സാധാരണയായി വിളിക്കപ്പെടുന്ന ഇത് സൈലീൻ ജനുസ്സിലെ ഒരു ഇനമാണ്.
ലൂയിസ ഹബാർഡ്
ആദ്യകാലജീവിതം
സെന്റ് പീറ്റേഴ്‌സ്ബർഗിൽ വില്യം എഗേർട്ടൺ ഹബാർഡ്, ലൂയിസ എല്ലെൻ ഹബാർഡ് (നീ ബാൽഡോക്ക്) എന്നിവരുടെ മകളായി ഹബാർഡ് ജനിച്ചു. പതിനെട്ടാം നൂറ്റാണ്ടിന്റെ മധ്യത്തിൽ അർഖാൻഗെൽസ്ക് സെന്റ് പീറ്റേഴ്‌സ്ബർഗിൽ ബിസിനസ്സ് താൽപ്പര്യങ്ങൾ സ്ഥാപിച്ച ഒരു വ്യാപാരിയായിരുന്നു അവരുടെ പിതാവ്. അമ്മ ഒരു ക്യാപ്റ്റന്റെ മകളായിരുന്നു. കുടുംബത്തിലെ ഏഴു മക്കളിൽ മൂത്തയാളായിരുന്നു ലൂയിസ. 1843-ൽ ഹബാർഡ്സ് റഷ്യയിൽ നിന്ന് ഇംഗ്ലണ്ടിലേക്ക് പോയി. ലിയനാർഡ്‌സ്ലിയിലെ 2,000 ഏക്കർ (8.1 കിലോമീറ്റർ 2) എസ്റ്റേറ്റിലാണ് അവർ താമസമാക്കിയത്. അവിടെ ഹബാർഡ് സ്വകാര്യ വിദ്യാഭ്യാസം നേടി. കുടുംബത്തിന്റെ സ്വത്ത് കാരണം സ്വയം സഹായിക്കാൻ അവൾക്ക് ഒരിക്കലും പ്രവർത്തിക്കേണ്ടി വന്നില്ല.
സൈലൻ സ്റ്റെനോഫില്ല
വിവരണം
റഷ്യയിലെ സൈബീരിയയുടെ തണുത്തുറഞ്ഞ ഭൂപ്രദേശത്ത് ഉൽഖനനം നടത്തുമ്പോൾ 38 മീറ്റർ ആഴത്തിൽ മാമത്തുകളുടെയും ബൈസനുകളുടെയും രോമമുള്ള കണ്ടാമൃഗങ്ങളുടെയും അസ്ഥികൂടങ്ങൾക്കെല്ലാം ഒപ്പം അണ്ണാന്മാർ ഒളിപ്പിച്ചരീതിയിൽ കിടക്കുന്ന കുറെ വിത്തുകൾ ലഭിച്ചു. റേഡിയോകാർബൺ വഴി കാലപ്പഴക്കനിർണ്ണയം നടത്തിയപ്പോൾ ആ വിത്തുകളുടെ പ്രായം 32000 -ത്തോളം വർഷമാണെന്നു മനസ്സിലായി. ഇളംവിത്തുകളും മൂപ്പെത്തിയവിത്തുകളും അക്കൂട്ടത്തിൽ ഉണ്ടായിരുന്നു. മൂപ്പെത്തിയ വിത്തുകൾക്ക് പരിക്കുപറ്റിയിരുന്നു, ചിലപ്പോൾ പൊത്തിനകത്തിരുന്നുമുളയ്ക്കാതിരിക്കാൻ അണ്ണാന്മാർ തന്നെ അവയെ പരിക്കേൽപ്പിച്ചതാവാം. ശാസ്ത്രജ്ഞന്മാർ ആ വിത്തുകളിൽനിന്നും കോശങ്ങൾ വേർതിരിച്ചെടുത്തു. അവയെ മുളപ്പിച്ചു. ഒരുവർഷത്തിനുശേഷം ചെടിയിൽ പൂക്കൾ ഉണ്ടായി, കായകൾ ഉണ്ടായി. ഇന്നും നിലവിൽ സൈബീരിയൽ ഉള്ള ഒരു സസ്യമായ സൈലൻ സ്റ്റെനോഫില്ല ആയിരുന്നു ആ ചെടി. ഇന്നുള്ള ചെടിയിൽ ഉണ്ടാവുന്ന പൂക്കളുടെ ആകൃതിയിൽനിന്നും വ്യത്യസ്തമായിരുന്നു അവയിൽ ഉണ്ടായ പൂക്കൾ. 32000 വർഷത്തെ പരിണാമം ഒരു ചെടിയിൽ ഉണ്ടാക്കിയേക്കാവുന്ന മാറ്റങ്ങൾ കൗതുകത്തോടെ ശാസ്ത്രലോകം പഠിച്ചു. ഇത്രയും കാലം ഉറങ്ങിക്കിടന്നിട്ടും മുളയ്ക്കൽ ശേഷിനശിക്കാത്ത വിത്തുകൾ ഗവേഷകരെ അത്ഭുതപ്പെടുത്തി. ഇതിനുമുൻപ് പഴയകാലത്തുനിന്നും ലഭിച്ച വിത്തുകൾ മുളപ്പിച്ചതിന് പരമാവധി 2000 വർഷം മാത്രമായിരുന്നു പ്രായം എന്നോർക്കുമ്പോഴാണ് ഈ വിത്തുകളുടെ പഴക്കം നമ്മെ അത്ഭുതപ്പെടുത്തുന്നത്. ഇവയുടെ 60000 വിത്തുകളും കായകളുമാണ് ലഭിച്ചത്. അവയുടെ കലകളിൽ നിന്നും മുളപ്പിച്ച 36 ചെടികൾക്കുണ്ടായ വിത്തുകൾക്ക് 100 ശതമാനമായിരുന്നു മുളയ്ക്കൽ ശേഷി. ഇന്നുള്ള ഇതേ ചെടിയുടെ വിത്തുകളുടെ മുളയ്ക്കാനുള്ള കഴിവ് 90 ശതമാനമായിരുന്നു. ഈ വ്യത്യാസങ്ങളുടെ കാരണങ്ങൾ പഠിക്കേണ്ടതായിട്ടുണ്ട്.
ലൂയിസ ഹബാർഡ്
ഡീക്കനെസ് പ്രസ്ഥാനം
1864-ൽ ഹബ്ബാർഡ് ഒരു ആംഗ്ലിക്കൻ ഡീക്കനസ് ആയിത്തീരുകയും ഒരു സുഹൃത്ത് അവളെ സമൂഹത്തിന് പരിചയപ്പെടുത്തുകയും ചെയ്തതിനെ തുടർന്ന് ഡീക്കനെസ് പ്രസ്ഥാനത്തിൽ സജീവമായി. 1850 മുതൽ ആംഗ്ലിക്കൻ സഭയിൽ നിലനിന്നിരുന്ന പ്രസ്ഥാനം, സ്ത്രീകൾക്ക് സമൂഹജീവിതം പ്രദാനം ചെയ്യുന്നതിലും അവരെ പരിശീലിപ്പിക്കുന്നതിലും ദരിദ്രരോടൊപ്പം നഴ്സുമാരായോ അധ്യാപകരായോ ജോലി ചെയ്യുന്നതിൽ ശ്രദ്ധ കേന്ദ്രീകരിച്ചു. അവർ സമൂഹത്തിൽ സേവനമനുഷ്ഠിക്കുകയും നിരവധി സമ്മേളനങ്ങൾ സംഘടിപ്പിക്കുകയും ചെയ്തു. 1871-ൽ അവർ Anglican Deaconesses; or Is There No Place for Women in the Parochial System? എന്ന പേരിൽ ഒരു ലഘുലേഖ പ്രസിദ്ധീകരിച്ചു. ഹരോൾഡ് ബ്രൗൺ ഉൾപ്പെടെയുള്ള സഭാ നേതാക്കളുമായി അവർ നടത്തിയ കൂടിക്കാഴ്ചകളുടെ വിവരണങ്ങൾ ഈ കൃതിയിൽ അടങ്ങിയിരിക്കുന്നു. ഈ പ്രസ്ഥാനത്തെ കുറിച്ച് പറയാൻ സാധ്യതയുള്ള ദാതാക്കളെയും അവർ കണ്ടു. പ്രസ്ഥാനത്തിന്റെ ലക്ഷ്യങ്ങൾ വിശദീകരിക്കുന്ന ഒരു കത്തും അവർ ജോൺ ബുളിൽ പ്രസിദ്ധീകരിച്ചു. എന്നിരുന്നാലും, പ്രസ്ഥാനത്തിന്റെ സവിശേഷതയായി വന്ന വളർച്ചയുടെ മന്ദഗതിയിൽ അവർ പിന്നീട് നിരുത്സാഹപ്പെട്ടു. 1874-ൽ അവർ ഗ്രൂപ്പുമായുള്ള സജീവ ഇടപെടൽ അവസാനിപ്പിച്ചു.
സൈലൻ സ്റ്റെനോഫില്ല
വിവരണം
കാലങ്ങളായി തണുത്തുറഞ്ഞുകിടക്കുന്ന മഞ്ഞുപാളികൾ ഇങ്ങനെ ജീവന്റെ രഹസ്യങ്ങൾ ഒളിപ്പിച്ചുവച്ച കലവറയായിരിക്കും എന്നുമാത്രമല്ല അവ പ്രജനനശേഷിപോലും നഷ്ടമാവാതെ സുരക്ഷിതമായിരിക്കുന്നത് പുത്തൻ പ്രതീക്ഷകളാണ് നൽകുന്നത്. ഭാവിയിലേക്ക് വിത്തുകൾ കരുതിവയ്ക്കുന്ന പല സ്ഥാപനങ്ങളും അവയിൽ ഏറ്റവും മികവുറ്റ മാർഗങ്ങൾ ഇന്നും അന്വേഷിച്ചുകൊണ്ടിരിക്കുകയാണ്. അവിടെയാണ് ഈ കണ്ടെത്തലിന്റെ പ്രാധാന്യം. ഏതൊക്കെ സുരക്ഷിതമായ രീതിയിൽ സൂക്ഷിച്ചാലും പലവിത്തുകളുടെയും മുളയ്ക്കൽശേഷി കാലം ചെല്ലുന്തോറും കുറഞ്ഞാണ് വരുന്നത്. പരീക്ഷണങ്ങളിൽ പോപ്പിയുടെ വിത്തുകൾ -7 ഡിഗ്രി സെൽഷ്യസിൽ സൂക്ഷിച്ചത് 160 വർഷത്തിനുശേഷം മുളച്ചത് വെറും 2 ശതമാനം മാത്രമാണ് എന്നതെല്ലാം ഈ അവകാശവാദങ്ങളെ സംശയത്തിന്റെ മുനയിൽ നിർത്തിയിരുന്നെങ്കിലും കാർബൺ കാലനിർണ്ണയം സംശയങ്ങളെ അകറ്റുകയായിരുന്നു. കാലങ്ങളായുള്ള ഗാമ റേഡിയേഷനാണ് വിത്തുകളുടെ മുളയ്ക്കൽ ശേഷി ഇല്ലാതാവാനുള്ള കാരണങ്ങളിൽ ഒന്ന്. ഈ വിത്തുകൾ കിട്ടിയ സ്ഥലത്ത് അനുഭവപ്പെട്ട ഗാമാ റേഡിയേഷൻ താരതമ്യേന തീരെക്കുറവായിരുന്നു. ഇതിനുമുന്നേ താമരയുടെ 1300 വർഷം പഴക്കമുള്ള വിത്തുകൾക്ക് ലഭിച്ച റേഡിയേഷനുതുല്യമായിരുന്നു ഇവിടെ 32000 വർഷങ്ങൾ പിന്നിട്ട വിത്തുകൾക്കും കിട്ടിയിരുന്നുള്ളൂ.
ലൂയിസ ഹബാർഡ്
വിദ്യാഭ്യാസം
ഡീക്കനസ് പ്രസ്ഥാനത്തെക്കുറിച്ചുള്ള അവളുടെ രചനകളിൽ മതിപ്പുളവാക്കുന്ന ജോൺ ബുളിന്റെ എഡിറ്റർ, ഈ വിഷയത്തിൽ ഒരു കത്ത് നൽകാൻ അവളോട് ആവശ്യപ്പെട്ടതിന് ശേഷമാണ് ഹബ്ബാർഡ് അധ്യാപകരെ പരിശീലിപ്പിക്കുക എന്ന ആശയത്തിൽ ആദ്യം താൽപ്പര്യപ്പെട്ടത്. സ്ത്രീകളെ അധ്യാപകരായി പരിശീലിപ്പിക്കുന്നതിനായി സ്‌കൂളുകൾ സൃഷ്ടിക്കണമെന്ന് വാദിച്ചുകൊണ്ട് നിരവധി കത്തുകൾ എഴുതിക്കൊണ്ടാണ് അവർ പ്രതികരിച്ചത്. ഇവ പിന്നീട് ഒരു ലഘുലേഖയായി വീണ്ടും പ്രസിദ്ധീകരിക്കപ്പെട്ടു. പ്രാഥമിക വിദ്യാഭ്യാസ നിയമം 1870 സ്കൂൾ അധ്യാപകർക്ക് വലിയ ഡിമാൻഡ് സൃഷ്ടിച്ചു. ഈ റോളുകൾ നിറവേറ്റുന്നതിനായി സ്ത്രീകളെ പരിശീലിപ്പിക്കാൻ ഹബ്ബാർഡ് ശ്രമിച്ചു, കൂടാതെ 1873-ൽ ചിചെസ്റ്ററിൽ ഓട്ടർ കോളേജ് സ്ഥാപിക്കുന്നതിനായി സ്ത്രീകളെ പ്രാഥമിക സ്കൂൾ അധ്യാപകരായി പരിശീലിപ്പിക്കാൻ ശ്രമിച്ചു. ഈ സ്‌കൂൾ തുറക്കാനുള്ള ആശയം അവളോട് ആദ്യം നിർദ്ദേശിച്ചത് സർ ജെയിംസ് കേ-ഷട്ടിൽ വർത്താണ്. ഹബ്ബാർഡ് നിരവധി വേദികളിൽ ഈ ആശയം പ്രോത്സാഹിപ്പിക്കുകയും വേദിക്ക് പൊതുജന പിന്തുണ നേടുകയും ചെയ്തു. ഒട്ടർ കോളേജ് 1849-ൽ പുരുഷ അധ്യാപകർക്കായുള്ള ഒരു വിദ്യാലയമായി സ്ഥാപിതമായി. എന്നാൽ വർഷങ്ങൾക്കുമുമ്പ് സ്കൂൾ പ്രവർത്തനം അവസാനിപ്പിച്ചിരുന്നു. അദ്ധ്യാപികയാകാൻ ആവശ്യമായ അക്കാദമിക് അച്ചടക്കം പല പെൺകുട്ടികളും ശീലിച്ചിട്ടില്ലെന്ന് ഹബ്ബാർഡിന് തോന്നി. സ്ത്രീകൾക്ക് വിദ്യാഭ്യാസം നൽകേണ്ടതിന്റെ പ്രാധാന്യത്തെക്കുറിച്ച് അവർ തുടർന്നും എഴുതുകയും പെൺമക്കളെ പഠിപ്പിക്കാൻ മാതാപിതാക്കളെ ബോധ്യപ്പെടുത്തുന്നതിനായി 1878 ലും 1880 ലും രണ്ട് കൃതികൾ പ്രസിദ്ധീകരിക്കുകയും ചെയ്തു. 15-നും 18-നും ഇടയിൽ പ്രായമുള്ള പെൺകുട്ടികൾക്കായി ഒരു സ്‌കൂൾ സ്ഥാപിക്കാനും അവർ ശ്രമിച്ചു, എന്നാൽ ഫണ്ടിന്റെ അഭാവം മൂലം അതിന് കഴിഞ്ഞില്ല.
സൈലൻ സ്റ്റെനോഫില്ല
വിവരണം
ഇത്തരം മറ്റുവിത്തുകളും മുളപ്പിക്കാൻ കഴിഞ്ഞാൽ പരിണാമപ്രക്രിയ കൺമുന്നിൽ കാണുന്നതുപോലെ ശാസ്ത്രലോകത്തിനുമനസ്സിലാക്കാൻ കഴിയും എന്നത് എന്നോ വംശനാശം സംഭവിച്ച സസ്യങ്ങളെ തിരികെ കൊണ്ടുവരാനാവുന്നതിന്റെ സാധ്യതകളാണ് തുറന്നിട്ടുള്ളത്.
ലൂയിസ ഹബാർഡ്
ഗ്രന്ഥസൂചിക
വർഗ്ഗം:1906-ൽ മരിച്ചവർ വർഗ്ഗം:1836-ൽ ജനിച്ചവർ
സൈലൻ സ്റ്റെനോഫില്ല
പുറത്തേക്കുള്ള കണ്ണികൾ
വർഗ്ഗം:സൈബീരിയയിലെ സസ്യജാലം വർഗ്ഗം:കാരിയോഫില്ലേസീ
ത്രിവിക്രമഭട്ടൻ
ക്രിസ്തുവർഷം പത്താം നൂറ്റാണ്ടിൽ ജീവിച്ചിരുന്ന സംസ്കൃത കവിയും ഗദ്യകാരനുമായിരുന്നു ത്രിവിക്രമഭട്ടൻ. സിംഹാദിത്യൻ എന്ന പേരുകൂടി ഉണ്ടായിരുന്ന ഇദ്ദേഹം രാഷ്ട്രകൂട രാജാവായ ഇന്ദ്രൻ മൂന്നാമന്റെ സദസ്യനായിരുന്നു. ശാണ്ഡില്യ ഗോത്രത്തിലെ നേമാദിത്യന്റെ (ദേവാദിത്യന്റെ) പുത്രനും ശ്രീധരന്റെ പൗത്രനുമാണെന്നും കരുതപ്പെടുന്നു. രാജാവിനുവേണ്ടി നവ്സാരി ശിലാരേഖ (915) രചിച്ചത് ഇദ്ദേഹമായിരുന്നു. നളചമ്പു, മദാലസചമ്പു എന്നിവയാണു് പ്രകൃഷ്ടകൃതികൾ. കാദംബരീ രചയിതാവായ ബാണഭട്ടനെ ഇദ്ദേഹത്തിന്റെ കൃതിയിൽ പരാമർശിക്കുന്നുണ്ടു്. 11-ാം ശതകത്തിൽ ജീവിച്ചിരുന്ന ഭോജൻ രചിച്ച സരസ്വതീകണ്ഠാഭരണത്തിൽ ത്രിവിക്രമഭട്ടനെപ്പറ്റി പ്രതിപാദിക്കുന്നു.
ദമയന്തീകഥ എന്നും പേരുള്ള നളചമ്പു സംസ്കൃതത്തിൽ ലഭ്യമായ ചമ്പുക്കളിൽ ഏറ്റവും പ്രാചീനമാണ്. അപൂർണമായ ഈ കൃതിയുടെ രചനയെപ്പറ്റിയും ചെറുപ്പത്തിൽത്തന്നെ ഇദ്ദേഹത്തിനുണ്ടായിരുന്ന കവിത്വശക്തിയെപ്പറ്റിയും പരാമർശിക്കുന്ന ഒരു കഥ ഇപ്രകാരമാണു്.
ത്രിവിക്രമഭട്ടന്റെ പിതാവു് മഹാപണ്ഡിതനും രാജസദസ്സിലെ ആസ്ഥാനകവിയുമായിരുന്നു. ഒരിക്കൽ ഇദ്ദേഹം ദൂരെദിക്കിൽ പോയിരുന്നപ്പോൾ ഇദ്ദേഹത്തോടു തുല്യം പാണ്ഡിത്യമുള്ള ഒരു വിദേശി കൊട്ടാരത്തിലെത്തി. കാവ്യരചനയിൽ തന്നോടു മത്സരിക്കുവാൻ കഴിവുള്ള ആൾ ഉണ്ടെങ്കിൽ മത്സരിക്കുന്നതിനു നിർദ്ദേശിക്കണമെന്നും താൻ വിജയിയായാൽ ആസ്ഥാനകവിയായി നിയമിക്കണമെന്നും രാജാവിനോടഭ്യർഥിച്ചു. രാജാവു് ഉടൻതന്നെ ത്രിവിക്രമഭട്ടനെ ആളയച്ചുവരുത്തി. സരസ്വതീദേവിയുടെ അനുഗ്രഹം നേടിയെത്തിയ ഇദ്ദേഹം നളചമ്പുവിന്റെ രചനയിലൂടെ അതിഥിയായ പണ്ഡിതനെ പരാജയപ്പെടുത്തി. കുറച്ചു ദിവസം പിന്നിട്ടപ്പോഴേക്കും കൃതിയുടെ രചന പൂർത്തിയാകുന്നതിനുമുമ്പ് മഹാപണ്ഡിതനായ പിതാവു് തിരികെയെത്തിയതിനാൽ മത്സരം അവസാനിപ്പിച്ചു എന്നും അതിനാലാണു് നളചമ്പു അപൂർണമായിത്തീർന്നതു് എന്നുമാണു കഥ.
ഇൻസ്റ്റിറ്റ്യൂട്ട് ഓഫ് മൈക്രോബിയൽ ടെക്നോളജി
കൗൺസിൽ ഓഫ് സയന്റിഫിക് & ഇൻഡസ്ട്രിയൽ റിസർച്ചിന്റെ (സി‌എസ്‌ഐആർ) ഘടക സ്ഥാപനങ്ങളിലൊന്നാണ് ഇന്ത്യയിലെ ചണ്ഡിഗഡ് ആസ്ഥാനമായുള്ള ഇൻസ്റ്റിറ്റ്യൂട്ട് ഓഫ് മൈക്രോബിയൽ ടെക്നോളജി (ഐ‌എം‌ടെക്). 1984 ലാണ് ഇത് സ്ഥാപിതമായത്.
ആധുനിക ബയോളജിക്കൽ സയൻസസ്, മൈക്രോബ്- റിലേറ്റഡ് ബയോടെക്നോളജി എന്നിവയുടെ പല മേഖലകളിലും ഗവേഷണത്തിൽ ഇൻസ്റ്റിറ്റ്യൂട്ട് ഏർപ്പെട്ടിരിക്കുന്നു, രോഗപ്രതിരോധ ശേഷി, പകർച്ചവ്യാധികൾ, പ്രോട്ടീൻ ഡിസൈൻ, എഞ്ചിനീയറിംഗ്, അഴുകൽ ശാസ്ത്രം, മൈക്രോബയൽ ഫിസിയോളജി എന്നിവ പോലുള്ള വ്യത്യസ്തവും സഹകരണപരവുമായ ഗവേഷണത്തിന് ഇവിടെ പ്രത്യേക ഊന്നൽ നൽകുന്നു. ജനിതകശാസ്ത്രം, യീസ്റ്റ് ബയോളജി, ബയോ ഇൻഫോർമാറ്റിക്സ്, മൈക്രോബയൽ സിസ്റ്റമാറ്റിക്സ്, ബയോ ആക്റ്റീവുകൾക്കുള്ള മൈക്രോബയൽ വൈവിധ്യത്തിന്റെ ചൂഷണം, ബയോ ട്രാൻസ്ഫോർമേഷനുകൾക്കുള്ള എൻസൈമുകൾ. ഡോ. സഞ്ജീവ് ഖോസ്ലയാണ് ഇപ്പോഴത്തെ ഡയറക്ടർ, മുൻ ഡയറക്ടർമാർ ഡോ. അനിൽ കോൾ, ഡോ. ഗിരീഷ് സാഹ്നി എന്നിവർ ആയിരുന്നു.
സൗകര്യങ്ങൾ
ആധുനിക ബയോളജി ഗവേഷണത്തിനുള്ള സൗകര്യങ്ങൾ ഇൻസ്റ്റിറ്റ്യൂട്ടിൽ സജ്ജീകരിച്ചിരിക്കുന്നു. ടിഷ്യു, സെൽ കൾച്ചർ സൗകര്യം, സൂക്ഷ്മജീവികളുടെ പരിപാലനം, സംരക്ഷണം, തിരിച്ചറിയൽ എന്നിവയ്ക്കുള്ള സൗകര്യം, ഒരു അനിമൽ ഹൗസ്, ബയോ ഇൻഫോർമാറ്റിക്സിനും ബയോകമ്പ്യൂട്ടിംഗിനുമുള്ള വർക്ക് സ്റ്റേഷനുകൾ, പ്രോട്ടീൻ, ഡിഎൻഎ വിശകലനത്തിനുള്ള ഉപകരണങ്ങൾ, 64,000 റഫറൻസ് പുസ്‌തകങ്ങൾ, മൈക്രോസ്‌കോപ്പി ഉപകരണങ്ങൾ, ബൗദ്ധിക സ്വത്തവകാശ മാനേജുമെന്റിന്റെ ഡാറ്റാബേസുകൾ എന്നിവയുള്ള ലൈബ്രറി. രോഗകാരികളായ സൂക്ഷ്മാണുക്കളെക്കുറിച്ചുള്ള ഗവേഷണ പ്രവർത്തനങ്ങൾക്കായി ഇൻസ്റ്റിറ്റ്യൂട്ടിൽ ബയോ സേഫ്റ്റി ലെവൽ 3 (ബിഎസ്എൽ 3) ലബോറട്ടറി സൗകര്യമുണ്ട്.
നേട്ടങ്ങൾ
ജീവൻ രക്ഷിക്കാനുള്ള സുപ്രധാന മരുന്നായി പേറ്റന്റ് നേടിയ സ്വാഭാവികമായ പുനർസംയോജിക്കാവുന്ന, clot specific Streptokinase. എന്ന ജീവൻരക്ഷാഔഷധം.
അക്കാദമിക്സ്
ഗാസിയാബാദിലെ അക്കാദമി ഓഫ് സയന്റിഫിക് ആൻഡ് ഇന്നൊവേറ്റീവ് റിസർച്ചുമായി (ACSIR) സംയുക്തമായി ഇൻസ്റ്റിറ്റ്യൂട്ട് പിഎച്ച്ഡി നേടാനുള്ള സൗകര്യം.
ഔഷധം കണ്ടെത്തലിനുള്ള കമ്പ്യൂട്ടേഷണൽ റിസോഴ്സുകൾ
ഓപ്പൺ സോഴ്‌സ് ഡ്രഗ് ഡിസ്കവറിയുടെ (ഒ.എസ്.ഡി.ഡി) സിലിക്കോ മൊഡ്യൂളിന്റെ മൊഡ്യൂളാണ് സിആർഡിഡി ( ഡ്രഗ് ഡിസ്കവറിയുടെ കമ്പ്യൂട്ടേഷണൽ റിസോഴ്‌സ്). ഒരു പ്ലാറ്റ്ഫോമിൽ മയക്കുമരുന്ന് കണ്ടെത്തലുമായി ബന്ധപ്പെട്ട കമ്പ്യൂട്ടർ ഉറവിടങ്ങൾ CRDD വെബ് പോർട്ടൽ നൽകുന്നു. സി‌എസ്‌ഐ‌ആർ-ഇൻസ്റ്റിറ്റ്യൂട്ട് ഓഫ് മൈക്രോബയൽ ടെക്നോളജിയിലെ ഗജേന്ദ്ര പാൽ സിംഗ് രാഘവയുടെ മാർഗനിർദേശത്തിലാണ് ഈ മൊഡ്യൂൾ വികസിപ്പിക്കുകയും പരിപാലിക്കുകയും ചെയ്യുന്നത്.
വ്യാജ ഡാറ്റയുടെ തർക്കം
2014 ജൂലൈ 17 ന് ഇന്ത്യയിലെ മുഖ്യധാരാ മാധ്യമങ്ങൾ വിവിധ ജേണലുകളിൽ IMTECH ലെ ശാസ്ത്രജ്ഞർ പ്രസിദ്ധീകരിച്ച മൊത്തം ഏഴ് പ്രബന്ധങ്ങൾ പിൻവലിക്കുന്നതിനെക്കുറിച്ചുള്ള റിപ്പോർട്ടുകൾ പ്രസിദ്ധീകരിച്ചു. ഈ പേപ്പറുകളിൽ ഉപയോഗിച്ച ഡാറ്റ വ്യാജമാണ് / കെട്ടിച്ചമച്ചതാണെന്ന് സ്ഥാപിച്ച ശേഷമാണ് ഇത് ചെയ്തത്.
"PLoS ONE- ൽ പ്രസിദ്ധീകരിച്ച മൂന്ന് പേപ്പറുകൾ പിൻവലിച്ചു, മറ്റ് ജേണലുകളിലെ നാല് പേപ്പറുകൾ പിൻവലിക്കാനുള്ള ശ്രമത്തിലാണ്. മൂന്ന് പ്ലോസ് വൺ പേപ്പറുകളിലും റിസർച്ച് അസോസിയേറ്റ് ഡോ. ഫസ്ലുറഹ്മാൻ ഖാൻ, ആദ്യത്തെ രചയിതാവായി എൻവയോൺമെന്റൽ ബയോടെക്നോളജി, മൈക്രോബയൽ ബയോകെമിസ്ട്രി ലബോറട്ടറി എന്നിവയിൽ നിന്നുള്ള ഡോ. സ്വരഞ്ജിത് സിംഗ് കാമിയോത്രയും ഉണ്ട്. അവ യഥാക്രമം ഏപ്രിൽ 17, ഒക്ടോബർ 1, ഒക്ടോബർ 8 തീയതികളിൽ ഓൺലൈനിൽ പ്രസിദ്ധീകരിച്ചു. നിർഭാഗ്യവശാൽ, ഈ പേപ്പറുകൾ മറ്റ് അഞ്ച് പേപ്പറുകൾ ഉദ്ധരിക്കപ്പെട്ടിട്ടുണ്ട്."
സി‌എസ്‌ഐ‌ആറും അതിന്റെ ഘടക ഘടകങ്ങളും രാജ്യത്തെ മികച്ച ഗവേഷണ സ്ഥാപനങ്ങളിലൊന്നായി കണക്കാക്കപ്പെടുന്നതിനാൽ ഇത് ഇന്ത്യയിലെ ശാസ്ത്ര സമൂഹത്തെ വല്ലാതെ ഞെട്ടിച്ചു.
ബയോ ഇൻഫോർമാറ്റിക്സ് സേവനങ്ങൾ
ചണ്ഡിഗഡിലെ ഇൻസ്റ്റിറ്റ്യൂട്ട് ഓഫ് മൈക്രോബയൽ ടെക്നോളജിയിൽ 150 ലധികം സ്വതന്ത്ര, ഓപ്പൺ സോഴ്‌സ് സോഫ്റ്റ്വെയർ, ഡാറ്റാബേസുകൾ, വെബ് സെർവറുകൾ എന്നിവ വികസിപ്പിച്ചെടുത്തിട്ടുണ്ട്. ലോകമെമ്പാടുമുള്ള ശാസ്ത്ര സമൂഹം ഈ സെർവറുകൾ വളരെയധികം ഉപയോഗിക്കുന്നു.
ഗ്രാസിക്സാലസ് ക്വൻഗി
കിളിനാദത്തോട് സമാനമായ ശബ്ദം പുറപ്പെടുവിക്കുന്ന ഒരിനം തവളയാണ് ഗ്രാസിക്സാലസ് ക്വൻഗി. വടക്കൻ വിയറ്റ്നാമിലാണ് ഇവ കാണപ്പെടുന്നത്. ഇവിടെ സമുദ്ര നിരപ്പിൽ നിന്നും 2000 മുതൽ 4265 അടിവരെ ഉയർന്ന കാടുകളിലാണ് ഇവയുടെ വാസം. പൂ ഹോട്ട് എന്ന പ്രദേശത്താണ് ഈ ഇനം തവളകളെ ആദ്യമായി കണ്ടെത്തിയത്.
വിവരണം
2.5 മില്ലിമീറ്ററിൽ താഴെ മാത്രം വലിപ്പമുള്ള കൂർത്തു നിൽക്കുന്ന തലയാണ് ഇവയുടെ പ്രത്യേകത. തവളകൾക്ക് ഒലിവ് പച്ച നിറമാണ്. കൈകളുടെയും കാലുകളുടെയും ഉൾഭാഗം ഇളം മഞ്ഞ നിറത്തിലും കാണപ്പെടുന്നു. ശരീരത്തിന്റെ അടിഭാഗം വെള്ളനിറത്തിലാണ്. ഇവിടെ നിന്നും വശങ്ങളിലേക്ക് ഇളം പച്ചനിറം പടർന്നു നിൽക്കുന്നു. തവളയുടെ പുറം ഭാഗത്ത് വശങ്ങളോട് ചേർന്ന് തവിട്ട് അല്ലെങ്കിൽ കറുപ്പ് നിറത്തിൽ കുത്തുകളും ഉണ്ട്. ആൺ തവളകൾക്ക് ഏകദേശം 21 മുതൽ 27.3 മില്ലിമീറ്റർ വരെയും പെൺ തവളകൾക്ക് 26.8 മുതൽ 27.3 മില്ലിമീറ്റർ വരെയും നീളം വെയ്ക്കുന്നു. കിളിനാദത്തോട് സാമ്യമുള്ള ശബ്ദം ഉണ്ടാക്കാനായി പ്രത്യേക തരത്തിലുള്ള ശബ്ദ അറകൾ ഇവയ്ക്കുണ്ട്. ഈ ശബ്ദസഹായത്താൽ ഇവ ശത്രുക്കളെ കബളിപ്പിച്ച് രക്ഷ നേടുന്നു.
അവലംബം
വർഗ്ഗം:തവളകൾ
ദി പോട്രയിറ്റ് ഓഫ് ജുവാന ഓഫ് ആസ്ട്രിയ ആന്റ് എ യങ്ഗേൾ
പതിനാറാം നൂറ്റാണ്ടിലെ ഇറ്റാലിയൻ കലാകാരിയായ സോഫോനിസ്ബ ആൻഗ്വിസോള വരച്ച ഒരു മുഴുനീള ഛായാചിത്രമാണ് ദി പോട്രയിറ്റ് ഓഫ് ജുവാന ഓഫ് ആസ്ട്രിയ ആന്റ് എ യങ്ഗേൾ. സ്‌പെയിനിലെ രാജ്ഞിയായ ഇസബെൽ ഡി വലോയിസിന്റെ ഔദ്യോഗിക ചിത്രകാരിയായിരുന്ന ആൻഗ്വിസോള സ്‌പാനിഷ് ദർബാറിൽ എത്തിയതിന് ശേഷമുള്ള അവരുടെ ആദ്യ ചിത്രങ്ങളിലൊന്നാണിത്. ചിത്രകാരൻ ബെർണാഡോ കാമ്പിക്ക് എഴുതിയ കത്തിൽ, ഈ പെയിന്റിംഗ് അന്ന് മാർപ്പാപ്പ ആയിരുന്ന പയസ് നാലാമന് വേണ്ടിയുള്ളതാണെന്ന് അവർ പറഞ്ഞിരുന്നു.
ഓസ്ട്രിയയിലെ ജുവാന (1535-1573) സ്പെയിനിലെ രാജ്ഞിയും വിശുദ്ധ റോമൻ ചക്രവർത്തിയായ ചാൾസ് അഞ്ചാമന്റെ മകളുമായിരുന്നു.
ദി പോട്രയിറ്റ് ഓഫ് ജുവാന ഓഫ് ആസ്ട്രിയ ആന്റ് എ യങ്ഗേൾ യുണൈറ്റഡ് സ്റ്റേറ്റ്സിലെ ബോസ്റ്റണിലുള്ള ഇസബെല്ല സ്റ്റുവർട്ട് ഗാർഡ്നർ മ്യൂസിയത്തിന്റെ ശേഖരത്തിലാണ് സംരക്ഷിച്ചിരിക്കുന്നത്.
അവലംബം
വർഗ്ഗം:സോഫോനിസ്ബ ആൻഗ്വിസോള വരച്ച ഛായാചിത്രങ്ങൾ
രമേശ് വെങ്കട സോണ്ടി
ഒരു ഇന്ത്യൻ സസ്യജനിതകശാസ്ത്രജ്ഞനാണ് രമേശ് വെങ്കട സോണ്ടി. ഹൈദരാബാദ് സർവകലാശാലയിൽ നിന്ന് ലൈഫ് സയൻസസിൽ എംഫിൽ ചെയ്തു. യൂട്ടാ യൂണിവേഴ്സിറ്റിയിൽ നിന്ന് ബാക്ടീരിയ ജനിതകത്തിൽ ഡോക്ടർ ഓഫ് ഫിലോസഫി നേടിയിട്ടുണ്ട്, കൂടാതെ മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് പ്ലാന്റ് ജനിതകത്തിൽ പോസ്റ്റ് ഡോക്ടറൽ പരിശീലനവും നൽകി. ഹൈദരാബാദിലെ സെന്റർ ഫോർ സെല്ലുലാർ ആന്റ് മോളിക്യുലർ ബയോളജിയിൽ സീനിയർ സയന്റിസ്റ്റായി. 2004 ജൂണിൽ ബയോളജിക്കൽ സയൻസസ് വിഭാഗത്തിൽ ഇന്ത്യയിലെ പരമോന്നത ശാസ്ത്ര പുരസ്കാരമായ ശാന്തി സ്വരൂപ് ഭട്നഗർ സയൻസ് ആൻഡ് ടെക്നോളജി അവാർഡ് നേടി.
അവലംബം
വർഗ്ഗം:തെലുഗു ജനത വർഗ്ഗം:ഇന്ത്യൻ ജനിതകശാസ്ത്രജ്ഞർ വർഗ്ഗം:1960-ൽ ജനിച്ചവർ വർഗ്ഗം:മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ
മാർ ബസേലിയോസ് കോളേജ് ഓഫ് എഞ്ചിനീയറിംഗ് ആൻഡ്‌ ടെക്നോളജി
തിരുവനന്തപുരം ജില്ലയിലെ എൻജിനീയറിംഗ് കോളേജുകളിലൊന്നാണ് മാർ ബസേലിയോസ് കോളേജ് ഓഫ് എഞ്ചിനീയറിംഗ് ആൻഡ്‌ ടെക്നോളജി. കേരള യൂണിവേഴ്സിറ്റിയ്ക്ക് കീഴിലുള്ള ഈ കോളേജ് തുടങ്ങിയത് ജൂലൈ 2002-ലാണ്. മലങ്കര കത്തോലിക്ക സഭയുടെ തിരുവനന്തപുരം അതിരൂപതയുടെ മേൽനോട്ടത്തിലുള്ള ഈ കോളേജ് തിരുവനന്തപുരം നഗരത്തിലെ നാലാഞ്ചിറയിലുള്ള മാർ ഇവാനിയോസ് വിദ്യാനഗർ ക്യാമ്പസിൽ സ്ഥിതി ചെയ്യുന്നു. ബിരുദ (ബി.ടെക്), ബിരുദാനന്തര(എം.ടെക്) കോഴ്സുകൾ ഇവിടെ നിലവിലുണ്ട്. ഡോ: ടി.എം. ജോർജ്ജാണ്ണ് ഇപ്പോഴത്തെ പ്രിൻസിപ്പാൾ.
അവലംബം
വർഗ്ഗം:കേരളത്തിലെ എഞ്ചിനീയറിങ് കോളേജുകൾ വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ